"Η Στατιστική Επιστήμη ως εργαλείο λήψης αποφάσεων" για τις κυπριακές επιχειρήσεις.
2025-12-17 09:00 - 14:00 (Asia/Nicosia)
Το Enterprise Europe Network Κύπρου και η Κυπριακή Στατιστική Εταιρεία σας προσκαλούν στην ημερίδα με θέμα
«Η Στατιστική Επιστήμη ως εργαλείο λήψης αποφάσεων για τις επιχειρήσεις».
Η ημερίδα θα πραγματοποιηθεί την Τετάρτη 17 Δεκεμβρίου 2025, στις 9πμ, στην αίθουσα εκδηλώσεων του ΚΕΒΕ (1ος όροφος), στη Λευκωσία. Την εκδήλωση υποστηρίζει η Στατιστική Υπηρεσία Κύπρου και ο Ευρωπαϊκός Κόμβος Καινοτομίας Κύπρου – DiGiNN.
Σε μια εποχή που τα δεδομένα αποτελούν σημαντικό κεφάλαιο για κάθε επιχείρηση, η στατιστική και η ανάλυση δεδομένων αναδεικνύονται κρίσιμα εργαλεία για τις επιχειρήσεις που επιδιώκουν τεκμηριωμένες αποφάσεις. Σύμφωνα με πρόσφατες μελέτες, οι εταιρείες που αξιοποιούν αποτελεσματικά τα δεδομένα έχουν 5 φορές μεγαλύτερη πιθανότητα να λαμβάνουν γρήγορες και σωστές αποφάσεις. Η ημερίδα αυτή στοχεύει να βοηθήσει επιχειρηματίες και στελέχη επιχειρήσεων να αξιοποιήσουν τη δύναμη των δεδομένων και της στατιστικής, μετατρέποντάς τα σε πρακτική επιχειρηματική γνώση για ανταγωνιστικό πλεονέκτημα και απευθύνεται σε επιχειρηματίες, διευθυντικά στελέχη και όσους/όσες ενδιαφέρονται για τη χρήση δεδομένων στη στρατηγική των επιχειρήσεων.
Η συμμετοχή στην εκδήλωση είναι δωρεάν.
Απαιτείται προεγγραφή: Παρακαλούμε δηλώστε συμμετοχή μέχρι την Παρασκευή 12 Δεκεμβρίου 2025 στον σύνδεσμο: https://forms.office.com/e/j3EHqYVmrF
Πρόγραμμα:

09:00 – 09:30
Άφιξη και εγγραφές

09:30 – 09:35
Σύντομοι χαιρετισμοί

09:35 – 09:45
Παρουσίαση του Εnterprise Εurope Νetwork Κύπρου και των καθημερινών προκλήσεων που αντιμετωπίζουν οι κυπριακές επιχειρήσεις

09:45 – 09:50
Παρουσίαση του Ευρωπαϊκού Κόμβου Ψηφιακής Καινοτομίας DiGiNN

09:50 – 10:35
Παρουσίαση από την Στατιστική Υπηρεσία: Αξιοποιώντας τα στατιστικά δεδομένα της CYSTAT και της Eurostat για την ενίσχυση των επιχειρηματικών αποφάσεων, Μαριλένα Λουκαΐδου, Λειτουργός Στατιστικής Α’

10:35 – 10:45
Συζήτηση

10:45 – 11:00
Διάλειμμα

11:00 – 12:30
Πώς η Στατιστική Μετατρέπει τα Δεδομένα σε Επιχειρηματική Γνώση.
Δρ Χαριτίνη Τσαγκάρη, Καθηγήτρια, Πανεπιστήμιο Λευκωσίας, Αντιπρόεδρος του Διοικητικού Συμβουλίου της Κυπριακής Στατιστικής Εταιρείας
Δρ Ανδρέας Αναστασίου, Επίκουρος Καθηγητής, Πανεπιστήμιο Κύπρου, Μέλος του Διοικητικού Συμβουλίου της Κυπριακής Στατιστικής Εταιρείας

12:30 – 13:00
Συζήτηση

13:00 – 14:00
Ελαφρύ Γεύμα

Για περισσότερες πληροφορίες, μπορείτε να επικοινωνήσετε μαζί μας στο 22894278 ή μέσω ηλεκτρονικού ταχυδρομείου στο christou.p.elpida@ucy.ac.cy.

Είστε επιχειρηματίας και ενδιαφέρεστε να επεκταθείτε στη Χιλή;
2026-01-16 14:00 - 17:00
Διαδικτυακό σεμινάριο με θέμα την Πνευματική Ιδιοκτησία και την Προηγμένη Συμφωνία- Πλαίσιο ΕΕ–Χιλής
Το Enterprise Europe Network σας ενημερώνει για ένα διεθνές διαδικτυακό σεμινάριο που διοργανώνεται από το Ίδρυμα Eurochile και το Latin America IP SME Helpdesk, σε συνεργασία με το Εμπορικό Επιμελητήριο του Σαντιάγο.
Το σεμινάριο με τίτλο «Intellectual Property and the Advanced Framework Agreement: Exploring Opportunities for SMEs in Chile and the European Union» θα πραγματοποιηθεί στις 16 Ιανουαρίου 2026, στις 14:00, σε διαδικτυακή μορφή, στα Αγγλικά και Ισπανικά.
Κατά τη διάρκεια της εκδήλωσης, ειδικοί στον τομέα της Πνευματικής Ιδιοκτησίας θα παρουσιάσουν πρακτικές πληροφορίες και ευκαιρίες που προκύπτουν από την Προηγμένη Συμφωνία-Πλαίσιο (AFA), βοηθώντας τις Μικρομεσαίες Επιχειρήσεις (ΜμΕ) να προστατεύσουν την καινοτομία τους και να αναπτυχθούν σε διεθνές επίπεδο.
Σε ποιους απευθύνεται

ΜμΕ που ενδιαφέρονται για επέκταση στις αγορές της Χιλής ή της ΕΕ
Επιχειρηματίες και εξαγωγείς
Σύμβουλους διεθνούς εμπορίου
Επαγγελματίες καινοτομίας, έρευνας και πνευματικής ιδιοκτησίας

Στόχοι του Σεμιναρίου

Κατανόηση του περιβάλλοντος πνευματικής ιδιοκτησίας στο πλαίσιο συνεργασίας ΕΕ–Χιλής
Εντοπισμός ευκαιριών αγοράς και Γεωγραφικών Ενδείξεων (ΓΕ)
Προώθηση της καινοτομίας μέσω διασυνοριακής συνεργασίας Για συμμετοχή, εγγραφείτε ΕΔΩ δωρεάν.

Για οποιαδήποτε περαιτέρω πληροφορία ή απορίες, μη διστάσετε να επικοινωνήσετε μαζί μας στα τηλέφωνα 22889749/69/66 ή στο eency@ccci.org.cy
Σώτη Χρίστου | Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Συντονίστρια Enterprise Europe Network Κύπρου

Είστε διεθνής εισαγωγέας και θέλετε να ανακαλύψετε υψηλής ποιότητας κρασιά; Η Εμπορική Αποστολή Κρασιού στη Rioja είναι η ιδανική επιλογή για εσάς.
2026-01-20 - 2026-01-22
Το Κυπριακό Εμπορικό και Βιομηχανικό Επιμελητήριο, ως συντονιστής του Enterprise Europe Network Κύπρου, σας ενημερώνει για μια εξαιρετική διεθνή επιχειρηματική ευκαιρία στον τομέα του κρασιού.
Η Αποστολή Εμπορικών Συναντήσεων Κρασιού Rioja 2026 θα πραγματοποιηθεί από 20 έως 22 Ιανουαρίου 2026 στην Ισπανία, συγκεντρώνοντας οινοποιεία της Rioja και διεθνείς εισαγωγείς κρασιού για τρεις ημέρες εξατομικευμένων επιχειρηματικών συναντήσεων και επισκέψεων σε οινοποιεία.
Πληροφορίες Εκδήλωσης:

Ημερομηνίες: 20–22 Ιανουαρίου 2026
Τοποθεσία: La Rioja, Ισπανία
Περισσότερες πληροφορίες & εγγραφές: Rioja Wine Trade Mission 2026

Γιατί να Συμμετάσχετε:

Γνωρίστε 35 οινοποιεία της Rioja με εξαιρετικά κρασιά από την πρώτη Προστατευόμενη Ονομασία Προέλευσης της Ισπανίας (DOCa Rioja).
Επωφεληθείτε από κάλυψη εξόδων ταξιδιού και διαμονής (για διεθνείς αγοραστές με τουλάχιστον τρία έτη λειτουργίας και κύκλο εργασιών άνω των €500.000 – ενδέχεται να υπάρξουν εξαιρέσεις).
Ανακαλύψτε μια εντυπωσιακή ποικιλία κρασιών: terroir, βιολογικά, signature wines και σπάνιες τοπικές ποικιλίες.

Δείτε τη λίστα συμμετεχόντων οινοποιείων: Πατήστε εδώ
Για περισσότερες πληροφορίες μπορείτε να επικοινωνήσετε μαζί μας στο 22889769/66/49 ή μέσω email στο eency@ccci.org.cy

Σώτη Χρίστου | Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Enterprise Europe Network Κύπρου | Τηλ. 22889769, s.christou@ccci.org.cy

Εξερευνήστε την αγορά της Ιαπωνίας! Διαδικτυακά σεμινάρια για ΜμΕ “About Japan” Ιανουάριος 2026
2026-01-27 10:30 - 11:30
Το Enterprise Europe Network Κύπρου προσκαλεί τις κυπριακές ΜμΕ να συμμετάσχουν στα επερχόμενα ενημερωτικά διαδικτυακά σεμινάρια που διοργανώνονται από το EU Japan Centre for Industrial Cooperation, μια πρωτοβουλία που χρηματοδοτείται από την Ευρωπαϊκή Ένωση.
Στο πλαίσιο της σειράς διαδικτυακών σεμιναρίων «About Japan», το EU Japan Centre θα φιλοξενήσει δωρεάν διαδικτυακές συνεδρίες τον Ιανουάριο 2026, προσφέροντας εξειδικευμένες πληροφορίες για βασικές αγορές της Ιαπωνίας και πρακτικές οδηγίες για ευρωπαϊκές επιχειρήσεις.

Σειρά Σεμιναρίων “About Japan” 263

Κανάλια Διανομής Τροφίμων στην Ιαπωνία, Τρίτη, 27 Ιανουαρίου 2026, 10:30 – 11:30 (CET)
Η συνεδρία θα επικεντρωθεί στα κανάλια διανομής τροφίμων στην Ιαπωνία, καλύπτοντας τις οδούς πρόσβασης στην αγορά, τα μοντέλα διανομής και τις βασικές παραμέτρους για επιχειρήσεις αγροδιατροφής και επεξεργασίας τροφίμων

Η συμμετοχή και στο σεμινάριο είναι δωρεάν.
Οι ενδιαφερόμενες επιχειρήσεις καλούνται να εγγραφούν ΕΔΩ.
Οδηγίες εγγραφής:

Οι συμμετέχοντες που διαθέτουν ήδη λογαριασμό στην ιστοσελίδα του EU Japan Centre θα πρέπει να συνδεθούν πριν εγγραφούν σε ένα ή περισσότερα σεμινάρια.
Οι νέοι χρήστες πρέπει να δημιουργήσουν δωρεάν λογαριασμό ΕΔΩ.
Μόλις επικυρωθεί ο λογαριασμός, μπορεί να ολοκληρωθεί η εγγραφή στα σεμινάρια.

Τα σεμινάρια αυτά είναι ιδιαίτερα χρήσιμα για ΜμΕ που επιθυμούν να αποκτήσουν πρακτικές γνώσεις αγοράς και να διερευνήσουν επιχειρηματικές ευκαιρίες στην Ιαπωνία.
Για οποιαδήποτε απορία, παρακαλούμε όπως επικοινωνείτε απ’ ευθείας με το EU Japan Centre for Industrial Cooperation, μέσω E-mail: a.perna@eu-japan.eu.

Χριστίνα Παναγίδη Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων | Enterprise Europe Network Cyprus | Κυπριακό Εμπορικό & Βιομηχανικό Επιμελητήριο

Webinar για το agrifoodTEF – Δοκιμές & Πιλοτικές Εφαρμογές στον Αγροδιατροφικό Τομέα
2026-02-10 12:30 - 13:30
Το Enterprise Europe Network, σε συνεργασία με τις Τομεακές ομάδες Αγροδιατοφής και Ψηφιοποίησης, σας προσκαλεί σε εισαγωγικό διαδικτυακό σεμινάριο (webinar) για το agrifood Testing and Experimentation Facility (agrifoodTEF), το οποίο θα πραγματοποιηθεί:

Δευτέρα, 10 Φεβρουαρίου 2025
12:00 – 13:30
Διαδικτυακά (MS Teams)

Το agrifoodTEF αποτελεί εμβληματική ευρωπαϊκή πρωτοβουλία, χρηματοδοτούμενη από το Digital Europe Programme, και προσφέρει υπηρεσίες δοκιμών και πειραματισμού σε πραγματικές συνθήκες για νέες τεχνολογίες όπως:

Τεχνητής Νοημοσύνη (AI)
Ρομποτική,
Αυτοματισμοί,
Και άλλες λύσεις βασισμένες σε δεδομένα

Μέσω 9 κόμβων σε όλη την Ευρώπη και 300+ διαθέσιμων υπηρεσιών, οι επιχειρήσεις μπορούν να:

δοκιμάσουν και να επικυρώσουν καινοτόμες τεχνολογίες σε πραγματικό περιβάλλον,
μειώσουν τεχνικούς και κανονιστικούς κινδύνους πριν την είσοδο στην αγορά,
προετοιμαστούν για επερχόμενες απαιτήσεις, όπως ο AI Act,
επωφεληθούν από τουλάχιστον 80% δημόσια χρηματοδότηση, μειώνοντας σημαντικά το κόστος καινοτομίας.

Τι θα παρουσιαστεί;
Κατά τη διάρκεια του webinar, οι συμμετέχοντες θα:

ενημερωθούν για την έννοια των TEFs και το ευρωπαϊκό δίκτυο agrifoodTEF,
γνωρίσουν τις βασικές υπηρεσίες και τεχνογνωσία,
ακούσουν πρακτικά παραδείγματα συνεργασιών από εταίρους TEF,
μάθουν πώς οι σύμβουλοι του EEN και οι επιχειρήσεις μπορούν να εμπλακούν άμεσα.

Θα ακολουθήσει συνεδρία ερωτήσεων & απαντήσεων (Q&A). Σε ποιους απευθύνεται;

ΜμΕ στο τομέα της αγροδιατροφής και αγροτεχνολογίας
Επιχειρήσεις που εξετάζουν λύσεις AI, ρομποτικής, αυτοματισμού ή data-driven εφαρμογές

Για περισσότερες πληροφορίες, πατήστε ΕΔΩ και για εγγραφή ΕΔΩ.
Για οποιαδήποτε περαιτέρω πληροφορία ή απορίες, μη διστάσετε να επικοινωνήσετε μαζί μας στα τηλέφωνα 22889749/69/66 ή στο eency@ccci.org.cy

Σώτη Χρίστου Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Συντονίστρια Enterprise Europe Network Κύπρου

Θέλετε να επεκταθείτε στην Κίνα; Δωρεάν Διαδικτυακή Ενημερωτική Εκδήλωση για το Διασυνοριακό Ηλεκτρονικό Εμπόριο μέσω JD Worldwide
2026-02-12 10:00 - 11:30
Το Enterprise Europe Network πληροφορεί τις τοπικές ΜμΕ για μία δωρεάν διαδικτυακή ενημερωτική εκδήλωση με θέμα τις πωλήσεις μέσω της πλατφόρμας JD Worldwide, μίας από τις κορυφαίες πλατφόρμες διασυνοριακού ηλεκτρονικού εμπορίου στην Κίνα.
Η δράση ευθυγραμμίζεται με τους στόχους του Enterprise Europe Network, το οποίο στηρίζει τις τοπικές ΜμΕ στην αναζήτηση συνεργασιών και στην επέκταση σε διεθνείς αγορές.
Το διασυνοριακό ηλεκτρονικό εμπόριο (CBEC) δίνει τη δυνατότητα στις ευρωπαϊκές ΜμΕ να εισέλθουν στην κινεζική αγορά ταχύτερα και με χαμηλότερο κόστος, καθώς και να διαθέσουν προϊόντα που δεν επιτρέπονται μέσω γενικού εμπορίου (π.χ. ορισμένες κατηγορίες τροφίμων και ποτών). Παράλληλα, τα προϊόντα που εισάγονται μέσω CBEC επωφελούνται από προνομιακούς φορολογικούς δασμούς.
Η εκδήλωση αποτελεί μέρος της Σειράς Εκδηλώσεων E-Commerce του EU SME Centre, σε συνεργασία με το China-Italy Chamber of Commerce, και περιλαμβάνει πρακτική καθοδήγηση για τη δημιουργία και διαχείριση ηλεκτρονικού καταστήματος στην πλατφόρμα JD Worldwide.
Πληροφορίες εκδήλωσης

Ημερομηνία: Πέμπτη, 12 Φεβρουαρίου
Ώρα: 10:00–11:15
Μορφή: Διαδικτυακά (Zoom)

Πρόγραμμα

10:00 – 10:05 | Εισαγωγικές παρατηρήσεις
10:05 – 10:50 | Πωλήσεις μέσω JD Worldwide

Ομιλήτρια: Zarina Kanji, Marketing Director UK & Europe, WPIC Marketing + Technologies

10:50 – 11:10 | Ερωτήσεις
11:10 – 11:15 | Καταληκτικές παρατηρήσεις

Εγγραφή & επιλεξιμότητα
Η εκδήλωση είναι ανοιχτή και δωρεάν για:

Ευρωπαϊκές ΜμΕ
Οργανισμούς υποστήριξης επιχειρήσεων
Οργανισμούς προώθησης εμπορίου
Φορείς του EU SME Centre

Οι τοπικές ΜμΕ που ενδιαφέρονται να επεκταθούν στην κινεζική αγορά μέσω διασυνοριακού ηλεκτρονικού εμπορίου ενθαρρύνονται θερμά να εγγραφούν.
Για εγγραφές, πατήστε ΕΔΩ.
Για οποιαδήποτε περαιτέρω πληροφορία ή απορίες, μη διστάσετε να επικοινωνήσετε μαζί μας στα τηλέφωνα 22889749/69/66 ή στο eency@ccci.org.cy
Σώτη Χρίστου | Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Συντονίστρια Enterprise Europe Network Κύπρου

HoReCa 2026 - Επιχειρηματικές Συναντήσεις
2026-02-13 - 2026-02-16
Το Enterprise Europe Network σας ενημερώνει για την εκδήλωση επιχειρηματικών συναντήσεων HoReCa B2B 2026, , η οποία συνδιοργανώνεται από το Εθνικό Κέντρο Τεκμηρίωσης (ΕΚΤ), μέλος του ΕΕΝ Ελλάς και τη Forum S.A, στα πλαίσια της έκθεσης HoReCa 2026, στην Αθήνα.
Η δράση εντάσσεται στις πρωτοβουλίες του Enterprise Europe Network για την ενίσχυση της διεθνούς επιχειρηματικής συνεργασίας και τη διασύνδεση ελληνικών επιχειρήσεων με αγοραστές από το εξωτερικό.
Πληροφορίες εκδήλωσης

Ημερομηνίες: 13–16 Φεβρουαρίου 2026
Τοποθεσία: Metropolitan Expo, Αθήνα
Μορφή: Δια ζώσης συναντήσεις στα περίπτερα των εκθετών

Σημαντικές πληροφορίες

Η συμμετοχή στις B2B συναντήσεις απαιτεί υποχρεωτική προεγγραφή μέσω της επίσημης φόρμας εγγραφής ΕΔΩ.
Μόνο οι εγγεγραμμένοι συμμετέχοντες εξασφαλίζουν δωρεάν πρόσβαση στην έκθεση.
Η λίστα εκθετών στην επίσημη ιστοσελίδα της HORECA περιλαμβάνει ήδη επιχειρήσεις από χώρες του Δικτύου EEN, προσφέροντας σημαντικές ευκαιρίες διεθνούς συνεργασίας.

Συνιστάται θερμά στους εκθέτες και στους επαγγελματίες επισκέπτες να ολοκληρώσουν έγκαιρα την εγγραφή τους, ώστε να αξιοποιήσουν πλήρως τις δυνατότητες δικτύωσης.
Για οποιαδήποτε περαιτέρω πληροφορία ή απορίες, μη διστάσετε να επικοινωνήσετε μαζί μας στα τηλέφωνα 22889749/69/66 ή στο eency@ccci.org.cy
Σώτη Χρίστου | Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Συντονίστρια Enterprise Europe Network Κύπρου

Διαδικτυακό Σεμινάριο: Μείωση κινδύνων μέσω εμπορικών ελέγχων και δέουσας επιμέλειας στην Κίνα
2026-02-26 09:30 - 11:30
Το Enterprise Europe Network Κύπρου προσκαλεί τις μικρομεσαίες επιχειρήσεις (ΜμΕ) να συμμετάσχουν στο εξειδικευμένο διαδικτυακό σεμινάριο «Risk Mitigation: Commercial Background Checks and Due Diligence in China», το οποίο διοργανώνεται από το EU SME Centre σε συνεργασία με το Ευρωπαϊκό Εμπορικό Επιμελητήριο στην Κίνα.
Το σεμινάριο έπεται της δημοσίευσης του οδηγού Simple Steps to Minimize Risks of Scams and aims to equip European SMEs και έχει ως στόχο να εξοπλίσει τις ευρωπαϊκές ΜμΕ με πρακτικά εργαλεία και διαδικασίες για τη μείωση κινδύνου κατά την αγορά, πώληση ή αξιολόγηση συνεργατών/διανομέων στην κινεζική αγορά.

Ημερομηνία: Πέμπτη, 26 Φεβρουαρίου 2026
Ώρα: 10:00–11:30 (Ώρα Κύπρου/GMT+2)
Μορφή: Διαδικτυακά
Απευθύνεται σε: Όλες τις ευρωπαϊκές ΜμΕ
Γλώσσα: Αγγλικά

Η συμμετοχή στο σεμινάριο είναι δωρεάν.
Οι ενδιαφερόμενες επιχειρήσεις καλούνται να εγγραφούν ΕΔΩ.
Γιατί να συμμετάσχετε;

Πρακτική καθοδήγηση για ελέγχους εμπορικού ιστορικού (commercial background checks).
Βήματα δέουσας επιμέλειας (due diligence) προσαρμοσμένα στις ανάγκες των ΜμΕ.
Αναγνώριση προειδοποιητικών ενδείξεων και επιλογή αξιόπιστων συνεργατών/διανομέων.
Πρόσβαση σε ειδικούς και ζωντανό Q&A για απορίες και καθοδήγηση.
Επισκόπηση διαθέσιμων εργαλείων και πηγών υποστήριξης για ευρωπαϊκές ΜμΕ στην Κίνα.

Ημερήσια Διάταξη (Ώρα Κύπρου/ GMT+2)

09:30–10:00 – Εγγραφές & δικτύωση (μόνο για επιτόπιους συμμετέχοντες στο Πεκίνο)
10:00–10:05 – Εισαγωγικές τοποθετήσεις
10:05–10:35 – Κύρια Εισήγηση 1:

Commercial Background Checks in China
Ομιλήτρια: Moey Li, Representative, Dewit Law Office Beijing

10:35–11:05 – Κύρια Εισήγηση 2:

Due Diligence in China for SMEs
Ομιλήτρια: Icey Xu, Head of Operations, PSU China

11:05–11:30 – Συνεδρία Ερωτήσεων & Απαντήσεων (Q&A)

Για οποιαδήποτε απορία, παρακαλούμε όπως επικοινωνήσετε μαζί μας στο 22889749/66/69 η μέσω ηλεκτρονικού ταχυδρομείου στο eency@ccci.org.cy .

Χριστίνα Παναγίδη Λειτουργός ΚΕΒΕ |Τμήμα Υπηρεσιών, Εμπορίου και Ψηφιοποίησης |Enterprise Europe Network Cyprus

ARTOZYMA 2026 - Επιχειρηματικές Συναντήσεις
2026-02-28 - 2026-03-01
Το Enterprise Europe Network θα ήθελε να σας ενημερώσει για το ARTOZYMA B2B 2026, μια εκδήλωση επιχειρηματικών συναντήσεων, η οποία συνδιοργανώνεται από τον Σύνδεσμο Βιομηχανιών Ελλάδος (ΣΒΕ), μέλος του ΕΕΝ Ελλάς και την TIF HELEXPO, στα πλαίσια της έκθεσης ARTOZYMA, στη Θεσσαλονίκη.
Η δράση εντάσσεται στις πρωτοβουλίες του Enterprise Europe Network για την ενίσχυση της διεθνούς επιχειρηματικής συνεργασίας και τη διασύνδεση ελληνικών επιχειρήσεων με αγοραστές από το εξωτερικό.
Πρόγραμμα & Χώρος Διεξαγωγής B2B Συναντήσεων
Οι επιχειρηματικές συναντήσεις θα πραγματοποιηθούν στα Περίπτερα 13 & 15, ΔΕΘ–HELEXPO, ως εξής:

Σάββατο, 28 Φεβρουαρίου 2026: 11:20–14:30 & 15:00–18:00
Κυριακή, 1 Μαρτίου 2026: 11:20–13:30

Ποιοι μπορούν να συμμετέχουν?
Εταιρείες που αναζητούν προμηθευτές στους ακόλουθους τομείς:

Πρώτες ύλες & συστατικά για αρτοποιία, ζαχαροπλαστική και παγωτό
Μηχανήματα & εξοπλισμός αρτοποιίας, ζαχαροπλαστικής και επεξεργασίας τροφίμων
Σοκολάτα και προϊόντα ζαχαροπλαστικής
Προϊόντα ζύμης & αρτοσκευάσματα
Λύσεις συσκευασίας και διακόσμησης
Εξοπλισμός καταστημάτων & εργαλεία παραγωγής

Στόχος του ARTOZYMA B2B είναι η πραγματοποίηση στοχευμένων B2B συναντήσεων μεταξύ διεθνών αγοραστών και Ελλήνων προμηθευτών/παραγωγών, ενισχύοντας νέες εμπορικές συνεργασίες στους κλάδους της αρτοποιίας, ζαχαροπλαστικής, σοκολάτας και παγωτού.
Πρόγραμμα Hosted Buyers
Επιλεγμένες εταιρείες αγοραστών μπορούν να συμμετάσχουν μέσω του Hosted Buyer Programme, το οποίο καλύπτει αεροπορικά εισιτήρια και διαμονή, σύμφωνα με τους όρους του προγράμματος.
Προϋποθέσεις:

Υποχρεωτικός προγραμματισμός τουλάχιστον 6 B2B συναντήσεων
Η συμμετοχή υπόκειται σε αξιολόγηση και τελική έγκριση από την TIF HELEXPO S.A.

Για περισσότερες πληροφορίες και εγγραφή μέχρι τις 23/02/2026, πατήστε ΕΔΩ.
Για οποιαδήποτε περαιτέρω πληροφορία ή απορίες, μη διστάσετε να επικοινωνήσετε μαζί μας στα τηλέφωνα 22889749/69/66 ή στο eency@ccci.org.cy

Σώτη Χρίστου | Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Συντονίστρια Enterprise Europe Network Κύπρου

Διεθνείς Επιχειρηματικές Ευκαιρίες για Κυπριακές ΜμΕ στο MWC Open Innovation Challenge 2026
2026-03-02 - 2026-03-05
Το Enterprise Europe Network Κύπρου προσκαλεί κυπριακές ΜμΕ και νεοφυείς επιχειρήσεις να συμμετάσχουν στο MWC Open Innovation Challenge 2026, μια διεθνή εκδήλωση επιχειρηματικών συναντήσεων (B2B), η οποία διοργανώνεται από τον ACCIÓ, οργανισμό του Υπουργείου Επιχειρηματικότητας και Εργασίας της Κυβέρνησης της Καταλονίας, σε συνεργασία με το Enterprise Europe Network, το μεγαλύτερο δίκτυο επιχειρηματικής υποστήριξης παγκοσμίως.
Το MWC Open Innovation Challenge 2026 φέρνει σε επαφή μεγάλες επιχειρήσεις, επενδυτές, νεοφυείς επιχειρήσεις και πάροχους τεχνολογίας, με στόχο τη συν δημιουργία καινοτόμων λύσεων για πραγματικές τεχνολογικές προκλήσεις/ανάγκες, στο πλαίσιο του MWC / 4YFN Barcelona.
Οι συμμετέχοντες μπορούν να επιλέξουν δια ζώσης συμμετοχή, διαδικτυακή συμμετοχή ή συνδυασμό και των δύο, ανάλογα με τη διαθεσιμότητά τους.
1. Δια ζώσης συναντήσεις

Ημερομηνίες: 2–5 Μαρτίου 2026
Τοποθεσία: 4YFN Congress, Βαρκελώνη (Περίπτερο ACCIÓ, Hall 8)
Οι δια ζώσης συναντήσεις θα πραγματοποιηθούν αποκλειστικά μεταξύ εταιρειών που αναζητούν λύσεις/ανάγκες και παρόχων τεχνολογικών λύσεων.

2. Διαδικτυακές συναντήσεις

Ημερομηνίες: 9–13 Μαρτίου 2026 Πλατφόρμα: b2match
Παρακάτω παρατίθεται ο σύνδεσμος για την εγγραφή και για τις δύο διαθέσιμες επιλογές.

Γιατί να συμμετάσχετε;

Μοναδική ευκαιρία δικτύωσης με μεγάλες επιχειρήσεις, ΜμΕ και δημόσιους οργανισμούς που αναζητούν καινοτόμες τεχνολογίες και λύσεις.
Εξατομικευμένο πρόγραμμα B2B συναντήσεων, βάσει των ενδιαφερόντων και της διαθεσιμότητας των συμμετεχόντων.
Δωρεάν συμμετοχή, με δυνατότητα 100% διαδικτυακής παρουσίας.
Στοχευμένες 30λεπτες συναντήσεις, σχεδιασμένες για τη γρήγορη αξιολόγηση δυνατοτήτων συνεργασίας, βάσει συγκεκριμένων τεχνολογικών προκλήσεων.

Οι ενδιαφερόμενες επιχειρήσεις καλούνται να εγγραφούν ΕΔΩ ως πάροχοι τεχνολογίας ή λύσεων και να συμπληρώσουν το εταιρικό τους προφίλ.
Οδηγίες εγγραφής:

Επιτρέπεται η εγγραφή ενός μόνο συμμετέχοντα ανά εταιρεία στην πλατφόρμα (ωστόσο, περισσότερα άτομα από την ίδια εταιρεία μπορούν να συμμετέχουν στις συναντήσεις).
Δημιουργήστε ένα σαφές και περιεκτικό εταιρικό προφίλ, συμπεριλαμβανομένης σύντομης παρουσίασης (pitch), βιογραφικού και τεχνολογικών δεξιοτήτων.
Δηλώστε τη διαθεσιμότητά σας για δια ζώσης συναντήσεις, διαδικτυακές συναντήσεις ή και τα δύο.
Μετά την επικύρωση του προφίλ, οι συμμετέχοντες μπορούν να ξεκινήσουν την υποβολή αιτημάτων συναντήσεων με επιχειρήσεις των οποίων οι προκλήσεις/ανάγκες ευθυγραμμίζονται με τις τεχνολογικές τους δυνατότητες.
Η τελική αποδοχή και ο προγραμματισμός των συναντήσεων πραγματοποιούνται από τις επιχειρήσεις που έχουν δημοσιεύσει τις προκλήσεις/ανάγκες τους.

Οι επιβεβαιωμένες συναντήσεις και το πλήρες πρόγραμμα θα είναι διαθέσιμα στην ενότητα «My Schedule» της πλατφόρμας.
Για οποιαδήποτε περαιτέρω πληροφορία ή απορίες, μη διστάσετε να επικοινωνήσετε μαζί μας στα τηλέφωνα 22889766/69/49 ή στο eency@ccci.org.cy

Χριστίνα Παναγίδη Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων Enterprise Europe Network Cyprus | Κυπριακό Εμπορικό & Βιομηχανικό Επιμελητήριο

Futurebuild 2026 - Έκθεση στον κατασκευαστικό τομέα (3-5 Μαρτίου 2026)
2026-03-03 - 2026-03-05
Θα θέλαμε να σας ενημερώσουμε ότι το Innovate UK, σε συνεργασία με το Enterprise Europe Network διοργανώνουν επιχειρηματικές συναντήσεις στα πλαίσια της εκδήλωση Futurebuild 2026, στο Λονδίνο, από 3 έως 5 Μαρτίου 2026.
Η εκδήλωση παρέχει στους συμμετέχοντες τη δυνατότητα να συναντηθούν με ειδικούς της βιομηχανίας από το Ηνωμένο Βασίλειο και άλλες χώρες για εξεύρεση δυνητικών εταίρων.
Λεπτομέρειες της εκδήλωσης:

3 Μαρτίου 2026: Συναντήσεις με φυσική παρουσία στο Λονδίνο
4-5 Μαρτίου 2026: Διαδικτυακές συναντήσεις μέσω της πλατφόρμας B2Match
Τοποθεσία: 1 Western Gateway, Halls S2-S4, Excel London, E16 1XL, Ηνωμένο Βασίλειο

Ποιος μπορεί να συμμετάσχει;
Οι επιχειρηματικές συναντήσεις είναι ανοικτές σε επιχειρήσεις και επαγγελματίες που δραστηριοποιούνται στον Κατασκευαστικό τομέα και σε συναφείς κλάδους όπως:

Βιώσιμα κατασκευαστικά υλικά
Ανάπτυξη προηγμένων διαδικασιών μεταποίησης
Πράσινη καινοτομία
Κυκλική οικονομία
Ανανεώσιμες πηγές ενέργειας
Έξυπνες ενεργειακές λύσεις
Κυκλική οικονομία & βιωσιμότητα πόρων
Δημιουργία χώρων και ανθεκτικών υποδομών

Πώς λειτουργεί;
Οι ενδιαφερόμενοι θα πρέπει να εγγραφούν μέσω της πλατφόρμας ΕΔΩ και να δημιουργήσουν το επιχειρηματικό τους προφίλ.
Η εγγραφή στην εκδήλωση (Β2Β) είναι δωρεάν.
Ακολούθως, θα πρέπει να αναζητήσουν από τη δημοσιευμένη λίστα συμμετεχόντων, δυνητικούς συνεργάτες και να στείλουν προσκλήσεις για συνάντηση.
Για οποιαδήποτε περαιτέρω πληροφορία ή απορίες, μη διστάσετε να επικοινωνήσετε μαζί μας στα τηλέφωνα 22889749/69/66 ή στο eency@ccci.org.cy

Σώτη Χρίστου Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Συντονίστρια Enterprise Europe Network Κύπρου Τηλ. 22889769, s.christou@ccci.org.cy

SIRHA Budapest 2026 - Διεθνείς Επιχειρηματικές Συναντήσεις για τον Τομέα Τροφίμων & HoReCa
2026-03-03 - 2026-03-05
Σας ενημερώνουμε ότι το Enterprise Europe Network διοργανώνει εκδήλωση επιχειρηματικών συναντήσεων, στο πλαίσιο της SIRHA Budapest 2026 , η οποία αποτελεί το μεγαλύτερο επιχειρηματικό φόρουμ για τον κλάδο των τροφίμων και HoReCa στην Κεντρική και Ανατολική Ευρώπη, με 26.000 επαγγελματίες επισκέπτες από 44 χώρες.
Η δράση “SIRHA BUDAPEST 2026 B2B Event” εντάσσεται στις πρωτοβουλίες του Enterprise Europe Network για την ενίσχυση της διεθνούς επιχειρηματικής συνεργασίας και τη διασύνδεση τοπικών επιχειρήσεων με αγοραστές/προμηθευτές από το εξωτερικό.
Πληροφορίες εκδήλωσης

Ημερομηνίες: 3–5 Μαρτίου 2026
Τοποθεσία: HUNGEXPO, Βουδαπέστη, Ουγγαρία
Μορφή: Δια ζώσης και διαδικτυακές B2B συναντήσεις
Προθεσμία εγγραφής: 5 Μαρτίου 2026

Οι δια ζώσης συναντήσεις θα πραγματοποιηθούν στις 3 Μαρτίου 2026, ενώ οι διαδικτυακές στις 4–5 Μαρτίου 2026.
Η εκδήλωση καλύπτει ευρύ φάσμα τομέων, όπως:

Τρόφιμα
Ποτά (αλκοολούχα και μη)
Αρτοποιία και ζαχαροπλαστική
Εξοπλισμός καφέ και bar
Τεχνολογίες και εξοπλισμός κουζίνας
Μηχανήματα βιομηχανίας τροφίμων
Εξοπλισμός ξενοδοχείων
Τεχνολογίες συσκευασίας και logistics

Η εκδήλωση απευθύνεται σε ΜμΕ, επαγγελματίες, και οργανισμούς που δραστηριοποιούνται στους τομείς τροφίμων, ποτών, φιλοξενίας και συναφών κλάδων και ενδιαφέρονται για διεθνείς συνεργασίες.
Οι ενδιαφερόμενες επιχειρήσεις ενθαρρύνονται να εγγραφούν και να δημιουργήσουν το προφίλ τους ΕΔΩ δωρεάν ώστε να προγραμματίσουν συναντήσεις με πιθανούς συνεργάτες.
Το Enterprise Europe Network Κύπρου μπορεί να σας υποστηρίξει στη διαδικασία εγγραφής, στη δημιουργία προφίλ και στην προετοιμασία των συναντήσεων ώστε να αξιοποιήσετε στο μέγιστο τη συμμετοχή σας.
Για οποιαδήποτε περαιτέρω πληροφορία ή απορίες, μη διστάσετε να επικοινωνήσετε μαζί μας στα τηλέφωνα 22889749/69/66 ή στο eency@ccci.org.cy

Σώτη Χρίστου | Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Συντονίστρια Enterprise Europe Network Κύπρου

FOOD EXPO GREECE 2026 - Επιχειρηματικές Συναντήσεις
2026-03-14 - 2026-03-16
Το Enterprise Europe Network σας ενημερώνει για την εκδήλωση επιχειρηματικών συναντήσεων FOOD EXPO GREECE 2026, η οποία συνδιοργανώνεται από το Εθνικό Κέντρο Τεκμηρίωσης (ΕΚΤ), μέλος του ΕΕΝ Ελλάς και τη Forum S.A, στα πλαίσια της έκθεσης FOOD EXPO GREECE 2026, στην Αθήνα.
Η δράση εντάσσεται στις πρωτοβουλίες του Enterprise Europe Network για την ενίσχυση της διεθνούς επιχειρηματικής συνεργασίας και τη διασύνδεση ελληνικών επιχειρήσεων με αγοραστές από το εξωτερικό.
Πληροφορίες εκδήλωσης

Ημερομηνίες: 14–16 Μαρτίου 2026
Τοποθεσία: Metropolitan Expo, Αθήνα
Μορφή: Δια ζώσης συναντήσεις στα περίπτερα των εκθετών

Οι εταιρείες που θα εγγραφούν στις B2B συναντήσεις θα συμμετέχουν παράλληλα στο Hosted Buyers Programme της διοργάνωσης, απολαμβάνοντας τα σχετικά προνόμια και παροχές.
Οι συμμετέχοντες αγοραστές θα επωφεληθούν από:

Πρόσβαση στην B2B Matchmaking πλατφόρμα για προγραμματισμό συναντήσεων με εκθέτες
Προσωπικό κωδικό εισόδου για άμεση πρόσβαση στον εκθεσιακό χώρο
Πρόσβαση στο Hosted Buyer Lounge (Hall 3)
Meal vouchers για τις ημέρες της διοργάνωσης

Μπορείτε να εγγραφείτε ΕΔΩ μέχρι τις 08/03/2026.
Για οποιαδήποτε περαιτέρω πληροφορία ή απορίες, μη διστάσετε να επικοινωνήσετε μαζί μας στα τηλέφωνα 22889749/69/66 ή στο eency@ccci.org.cy

Σώτη Χρίστου Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης | Συντονίστρια Enterprise Europe Network Κύπρου

Ενημερωτική Ημερίδα «CBAM στην Πράξη: Τι Πρέπει να Γνωρίζουν Σήμερα οι Εισαγωγείς» (Υποχρεώσεις, Διαδικασίες, Συμμόρφωση, Βιωσιμότητα)
2026-03-19 08:30 - 13:30
Το ΚΕΒΕ σε συνεργασία με το ΕΕΝ Cyprus, το Τμήμα Περιβάλλοντος και το Τμήμα Τελωνείων, διοργανώνει ενημερωτική ημερίδα για τον Μηχανισμό Συνοριακής Προσαρμογής Άνθρακα (CBAM), με στόχο την ενημέρωση των επιχειρήσεων σχετικά με τις νέες ευρωπαϊκές απαιτήσεις που επηρεάζουν τις εισαγωγές συγκεκριμένων προϊόντων από τρίτες χώρες.
Η ημερίδα θα πραγματοποιηθεί την Πέμπτη, 19 Μαρτίου 2026, ώρα 08:30 π.μ. – 13:30 μμ. στο Κτήριο του ΚΕΒΕ, στη Λευκωσία (1ος Όροφος).
Στην ημερίδα θα συμμετέχουν λειτουργοί από το Τμήμα Περιβάλλοντος και το Τμήμα Τελωνείων, οι οποίοι θα παρουσιάσουν:

το θεσμικό πλαίσιο και τις υποχρεώσεις των εισαγωγέων,
την πρακτική εφαρμογή του CBAM με παραδείγματα πραγματικών εισαγωγών,
τις τελωνειακές διαδικασίες και ελέγχους που σχετίζονται με τον μηχανισμό.

Η ημερίδα απευθύνεται ιδιαίτερα σε επιχειρήσεις που δραστηριοποιούνται σε εισαγωγές προϊόντων τα οποία εμπίπτουν στο πεδίο εφαρμογής του CBAM όπως τσιμέντο, αλουμίνιο, σίδηρος, ατσάλι, ηλεκτρική ενέργεια, λιπάσματα , καθώς και σε συμβούλους επιχειρήσεων και στελέχη συμμόρφωσης.
Παρακαλείστε όπως δηλώσετε συμμετοχή μέσω της ηλεκτρονικής φόρμας ΕΔΩ, το αργότερο μέχρι τις 17 Μαρτίου 2026.
Για καλύτερη προετοιμασία των παρουσιάσεων παρακαλείστε όπως μαζί με τη συμμετοχή σας να αποστείλετε τυχόν ερωτήματα ή θέματα που θα θέλατε να συζητηθούν κατά την ημερίδα.
Για περισσότερες πληροφορίες μπορείτε να επικοινωνείτε με το ΚΕΒΕ στο τηλέφωνο 22-889705, κο. Κύπρο Αντωνίου ή γραπτώς στην ηλεκτρονική διεύθυνση k.antoniou@ccci.org.cy
Κύπρος Αντωνίου | Λειτουργός Βιομηχανικής Ανάπτυξης, Καινοτομίας και Περιβάλλοντος.

CBAM AGENDA

Τοποθεσία:
Κτήριο ΚΕΒΕ , Λευκωσία (1Ος Όροφος)

Ημερομηνία
19 Μαρτίου 2026

Ώρα:
08:30 π.μ.

ΠΡΟΓΡΑΜΜΑ ΗΜΕΡΙΔΑΣ

08:30 – 09:00 | Προσέλευση – Εγγραφές
09:00 – 10:15 | Τμήμα Περιβάλλοντος – Το Πλαίσιο του Κανονισμού / Υποχρεώσεις Εισαγωγέων & Διαδικασίες Συμμόρφωσης κατά τη Μεταβατική Περίοδο
10:15 – 10:30 | Διάλειμμα
10:30 – 11:45 | Τμήμα Περιβάλλοντος – Πρακτική Εφαρμογή CBAM για Εισαγωγείς/ Παραδείγματα πραγματικών εισαγωγών
11:45 – 12:00 | Διάλειμμα
12:00 – 12:45| Τμήμα Τελωνείων – Τελωνειακές Διαδικασίες & Έλεγχοι
12:45 – 13:30 | Ανοιχτή Συζήτηση / Ερωτήσεις – Απαντήσεις

Steps for Registration
How to authenticate with EU Login
Οδηγίες Εγγραφής Εισαγωγέων στις Πλατφόρμες UUM&DS και NCA Portal
Application for declarants
CBAM- Τμήμα Τελωνείων

Αποστολή στη Σικελία 2026: Εξερευνήστε Επιχειρηματικές Ευκαιρίες στον Αγροδιατροφικό Τομέα!
2026-03-20 - 2026-03-23
Θα θέλαμε να σας ενημερώσουμε ότι η Sicindustria, σε συνεργασία με το Enterprise Europe Network, το Agrifood Sector Group, και με την υποστήριξη της Unioncamere Sicilia (Ένωση Επιμελητηρίων της Σικελίας) διοργανώνει την αποστολή SiciliaWine 2026.
Αυτή η εκδήλωση γνωριμίας φέρνει σε επαφή Σικελούς παραγωγούς με διεθνείς αγοραστές που αναζητούν προμηθευτές κρασιού, ελαιόλαδου και σιτηρών.
Πρόκειται για μια μοναδική ευκαιρία να δημιουργηθούν νέες επιχειρηματικές επαφές με τρόπο αποδοτικό ως προς το χρόνο και το κόστος! Οι συναντήσεις θα πραγματοποιηθούν σε ειδικά διαμορφωμένο χώρο και θα διευθετηθούν εκ των προτέρων ΕΔΩ.
Λεπτομέρειες της εκδήλωσης

Τοποθεσία: Chiusa Sclafani Παλέρμο
Ημερομηνία: 20-23/03/2026
Προθεσμία εγγραφής: 09/03/2026

Ποιος μπορεί να συμμετάσχει;

Διεθνείς αγοραστές: Εισαγωγείς, Υπεύθυνοι αγορών από τον κλάδο του οργανωμένου λιανικού εμπορίου, διανομείς, αντιπρόσωποι, σούπερ μάρκετ, αντιπρόσωποι της Ho.Re.Ca., λιανοπωλητές delicatessen/ειδικών τροφίμων, καταστήματα βιολογικών και φυσικών τροφίμων, εμπορική τροφοδοσία/εξυπηρέτηση τροφίμων, εταιρείες τροφοδοσίας εταιρικών εκδηλώσεων, αλυσίδες γρήγορου φαγητού, αλυσίδες καφετεριών και μπαρ, διαδικτυακές υπηρεσίες λιανικής πώλησης τροφίμων, χονδρέμποροι και άλλοι.
Παραγωγοί της Σικελίας

Πρόγραμμα Hosted Buyers
Επιλεγμένοι διεθνείς αγοραστές μπορούν να επωφεληθούν από ένα πλήρως επιχορηγημένο ταξίδι και διαμονή που περιλαμβάνει τα ακόλουθα έξοδα:

Εισιτήρια μετ’ επιστροφής από/προς τη Σικελία
Διαμονή (3 διανυκτερεύσεις σε ξενοδοχείο 4*)
Μεταφορά από/προς το αεροδρόμιο
Γεύμα εργασίας κατά τη διάρκεια των επιχειρηματικών συναντήσεων
Υποστήριξη στην οργάνωση των επισκέψεων σε εταιρείες
Πλήρης βοήθεια από την οργάνωση πριν, κατά τη διάρκεια και μετά την εκδήλωση

Οι αιτήσεις θα αξιολογηθούν ατομικά και θα εγκριθούν από τη Sicindustria και την Ένωση Επιμελητηρίων της Σικελίας με βάση τα ακόλουθα κριτήρια: ημερομηνία εγγραφής, κύκλος εργασιών, έτος ίδρυσης, αγοραστική δυνατότητα και είδος προϊόντων που τους ενδιαφέρει.
**Οι συμμετέχοντες αγοραστές πρέπει να έχουν την ικανότητα λήψης αποφάσεων στις επιχειρήσεις τους.
Για περισσότερες πληροφορίες και εγγραφή, πατήστε ΕΔΩ.
Για οποιαδήποτε περαιτέρω πληροφορία ή απορίες, μη διστάσετε να επικοινωνήσετε μαζί μας στα τηλέφωνα 22889749/69/66 ή στο eency@ccci.org.cy

Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης | Συντονίστρια Enterprise Europe Network Κύπρου

Αποστολή Υψηλού Επιπέδου στην Ταϊλάνδη για την Προώθηση Αγροτικών Προϊόντων (24–28 Μαΐου 2026)
2026-03-24 - 2026-03-28
Σας ενημερώνουμε ότι ο Επίτροπος Hansen θα επισκεφθεί τη Ταϊλάνδη το διάστημα 24– 28 Μαΐου 2026, συνοδευόμενος από επιχειρηματική αποστολή που θα περιλαμβάνει έως 100 ανώτατα στελέχη ευρωπαϊκών εταιρειών και οργανώσεων παραγωγών του αγροδιατροφικού τομέα.
Αυτή η αποστολή θα συνδυάζει επίσημες συναντήσεις του Επιτρόπου με κυβερνητικούς αξιωματούχους της Ταϊλάνδης, καθώς και δράσεις προώθησης με τη συμμετοχή της επιχειρηματικής αποστολής. Οι δραστηριότητες αυτές θα περιλαμβάνουν:

Σεμινάρια για την τοπική αγορά και τις καταναλωτικές τάσεις
Επισκέψεις σε λιανεμπόριο και χώρους παραγωγής
Ευκαιρίες δικτύωσης
Συμμετοχή στη διεθνή έκθεση Thaifex Anuga Asia στη Μπανγκόκ, όπου η ΕΕ θα διαθέτει δικό της περίπτερο
Επίσκεψη στο ευρωπαϊκό περίπτερο
Στοχευμένες B2B συναντήσεις με αγοραστές, εισαγωγείς και λιανέμπορους από την ευρύτερη περιοχή της Νοτιοανατολικής Ασίας

Οι επιχειρηματίες που θα συμμετάσχουν στην αποστολή θα πρέπει να εκπροσωπούν κατά προτεραιότητα, αλλά όχι αποκλειστικά, τους εξής τομείς:

Παραγωγή, επεξεργασία και εμπορία κρέατος (βοδινό, χοιρινό, πουλερικά)
Μεταποιημένα αγροτικά προϊόντα
Γαλακτοκομικά
Κρασί, μπύρα και οινοπνευματώδη ποτά
Ελαιόλαδο
Φρούτα και λαχανικά

Ο Επίτροπος επιθυμεί να συμπεριλάβει στην επιχειρηματική αποστολή εταιρείες από όλα τα κράτη-μέλη της ΕΕ, εστιάζοντας ιδιαίτερα στις ΜμΕ με αξιόπιστη εξαγωγική ικανότητα, αλλά και μεγάλες επιχειρήσεις, καθώς και εθνικούς και ευρωπαϊκούς οργανισμούς παραγωγών από βασικούς τομείς με σημαντικές προοπτικές για το εμπόριο και τη συνεργασία με την Ταϊλάνδη.
Συμμετοχή & Οικονομικές Υποχρεώσεις:

Μπορούν να συμμετάσχουν ανώτερα στελέχη από οργανώσεις παραγωγών και μεμονωμένες επιχειρήσεις.
Οι συμμετέχοντες πρέπει να παρακολουθήσουν ολόκληρο το πρόγραμμα.
Τα έξοδα μετακίνησης και διαμονής καλύπτονται από τους ίδιους τους συμμετέχοντες.
Μόνο ένα άτομο ανά εταιρεία/οργάνωση μπορεί να συμμετάσχει επίσημα στην επιχειρηματική αποστολή.
Συνοδευτικά μέλη μπορούν να παρευρεθούν, αλλά η πρόσβασή τους σε ορισμένες εκδηλώσεις μπορεί να είναι περιορισμένη λόγω του μεγέθους της αποστολής.

Υποβολή Αιτήσεων:
Οι ενδιαφερόμενες οργανώσεις και επιχειρήσεις καλούνται να συμπληρώσουν την ηλεκτρονική φόρμα αίτησης μέχρι τις 19 Δεκεμβρίου 2025 ΕΔΩ.
Για οποιεσδήποτε διευκρινίσεις, μπορείτε να απευθύνεστε απευθείας στον Εκτελεστικό Οργανισμό Έρευνας (REA) μέσω email: REA-AGRI-EVENTS@ec.europa.eu.

Σώτη Χρίστου Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Συντονίστρια Enterprise Europe Network Κύπρου Τηλ. 22889769, s.christou@ccci.org.cy

Διαδικτυακή Εκπαιδευτική Ημερίδα για την Πλατφόρμα Access2Markets
2026-03-24 15:30 - 18:00
Το Enterprise Europe Network Κύπρου σας προσκαλεί σε μία ζωντανή διαδικτυακή εκπαιδευτική συνεδρία σχετικά με την ευρωπαϊκή πλατφόρμα Access2Markets της Ευρωπαϊκής Επιτροπής, η οποία θα πραγματοποιηθεί στις 24 Μαρτίου 2026.
Η Access2Markets είναι μια δωρεάν διαδικτυακή πλατφόρμα που απευθύνεται κυρίως σε επιχειρήσεις, επιμελητήρια και οργανισμούς προώθησης εξαγωγών και παρέχει πληροφορίες για το διεθνές εμπόριο.
Μέσα από την ημερίδα θα έχετε την ευκαιρία να ενημερωθείτε και να λάβετε καθοδήγηση σχετικά με την χρήση των βασικών εργαλείων της πλατφόρμας, με πρακτικές οδηγίες για την πλοήγηση στις ενότητες εισαγωγών και εξαγωγών, τον εντοπισμό των εφαρμοστέων δασμών και τελωνειακών διαδικασιών, καθώς και την αναζήτηση καταγεγραμμένων εμπορικών εμποδίων. Επιπλέον, θα παρουσιαστεί η διαδικασία επικοινωνίας με το Single Entry Point για την αναφορά σχετικών εμποδίων, καθώς και ο οβέλτιστος τρόπος αξιοποίησης των διαθέσιμων εμπορικών στατιστικών και στοιχείων.
Στο πλαίσιο αυτό, η ημερίδα θα καλύψει βασικά εργαλεία και υπηρεσίες της ΕΕ, όπως το εργαλείο ROSA (Rules of Origin Self-Assessment), το My Trade Assistant for Procurement, το My Trade Assistant for Services and Investment, καθώς και το Γραφείο Υποστήριξης ΜμΕ για τα Εμπορικά Αμυντικά Μέτρα (TDI SME Helpdesk).
Λεπτομερείς Σεμιναρίου:

Ημερομηνία: 24 Μαρτίου 2026
Ώρα: 15:30 – 18:00
Μορφή: Διαδικτυακά
Γλώσσα: Αγγλικά με διερμηνεία στα Ελληνικά

Η συμμετοχή στο σεμινάριο είναι δωρεάν.
Οι ενδιαφερόμενες επιχειρήσεις καλούνται να εγγραφούν ΕΔΩ.
Το σεμινάριο απευθύνεται σε επιχειρήσεις, εξαγωγείς, εισαγωγείς, συμβούλους και άλλους επαγγελματίες του διεθνούς εμπορίου που επιθυμούν να αξιοποιήσουν αποτελεσματικά την πλατφόρμα Access2Markets.
Για οποιαδήποτε απορία, παρακαλούμε όπως επικοινωνήσετε μαζί μας στο 22889749/66/69 η μέσω ηλεκτρονικού ταχυδρομείου στο eency@ccci.org.cy .

Χριστίνα Παναγίδη Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Enterprise Europe Network Cyprus

Vinitaly 2026 - Διεθνείς Επιχειρηματικές Συναντήσεις με οινοπαραγωγούς της Ιταλίας
2026-04-13 - 2026-04-14
Σας ενημερώνουμε ότι τα μέλη Enterprise Europe Network, Special Agency Naples Chamber of Commerce, Industry, Agriculture and Handicraft και Uniocamare Piemonte, διοργανώνουν εκδήλωση επιχειρηματικών συναντήσεων, στο πλαίσιο της Vinitaly 2026, η οποία πραγματοποιείται στη Βερόνα της Ιταλίας, στις 12 – 15 Απριλίου.
Η δράση “Wine Company Mission at Vinitaly 2026” εντάσσεται στις πρωτοβουλίες του Enterprise Europe Network για την ενίσχυση της διεθνούς επιχειρηματικής συνεργασίας και τη διασύνδεση τοπικών επιχειρήσεων με προμηθευτές από το εξωτερικό.
Στόχος της εκδήλωσης είναι η δικτύωση μεταξύ διεθνών αγοραστών και οινοπαραγωγών από τις περιοχές του Πιεμόντε και της Νάπολης.
Πληροφορίες εκδήλωσης

Ημερομηνίες: 13-14 Απριλίου 2026
Τοποθεσία: Verona Fiere, Βερόνα, Ιταλία
Προθεσμία εγγραφής: 12 Απριλίου

Οι συναντήσεις θα πραγματοποιηθούν στα περίπτερα των οινοπαραγωγών, στον κοινόχρηστο χώρο Piemonte Land of Wine (Αίθουσα 10) και στον κοινόχρηστο χώρο Napoli (Αίθουσα Β).
Οι διεθνείς αγοραστές θα επωφεληθούν από:

Παρουσίαση των οινοπαραγωγικών περιοχών Πιεμόντε και Νάπολης
Γευσιγνωσίες οίνου
Προκαθορισμένες επιχειρηματικές συναντήσεις
Δωρεάν είσοδος στο Vinitaly 2026
Γεύμα δικτύωσης στις 14 Απριλίου στο Ristorante Piemonte με παραδοσιακά πιάτα και κρασιά

Οι ενδιαφερόμενες επιχειρήσεις ενθαρρύνονται να εγγραφούν και να δημιουργήσουν το προφίλ τους ΕΔΩ δωρεάν ώστε να προγραμματίσουν συναντήσεις με πιθανούς συνεργάτες.
Το Enterprise Europe Network Κύπρου μπορεί να σας υποστηρίξει στη διαδικασία εγγραφής, στη δημιουργία προφίλ και στην προετοιμασία των συναντήσεων ώστε να αξιοποιήσετε στο μέγιστο τη συμμετοχή σας.
Για οποιαδήποτε περαιτέρω πληροφορία ή απορίες, μη διστάσετε να επικοινωνήσετε μαζί μας στα τηλέφωνα 22889749/69/66 ή στο eency@ccci.org.cy

Σώτη Χρίστου | Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Συντονίστρια Enterprise Europe Network Κύπρου

Σεμινάριο για το Διασυνοριακό Ηλεκτρονικό Εμπόριο προς την Κίνα μέσω της JD
2026-04-16 11:00 - 12:30
Το Κυπριακό Εμπορικό και Βιομηχανικό Επιμελητήριο (ΚΕΒΕ) σας ενημερώνει για τη διεξαγωγή του διαδικτυακού σεμιναρίου, στις 16 Απριλίου 2026, το οποίο αφορά την ενημέρωση για το Διασυνοριακό Ηλεκτρονικό Εμπόριο προς την Κίνα μέσα από το περιβάλλον της JD.
Το διαδικτυακό σεμινάριο διοργανώνεται από το EU SME Centre σε συνεργασία με το China-Italy Chamber of Commerce διοργανώνουν διαδικτυακό σεμινάριο με θέμα τις επιλογές ηλεκτρονικού εμπορίου στην Κίνα για επιχειρήσεις που επιθυμούν να δραστηριοποιηθούν στην κινεζική αγορά από το εξωτερικό.
Κατά τη διάρκεια του σεμιναρίου θα παρουσιαστεί ο τρόπος δημιουργίας και διαχείρισης ηλεκτρονικού καταστήματος μέσω της πλατφόρμας JD.com, με στόχο την ενίσχυση της εξαγωγικής δραστηριότητας των ευρωπαϊκών ΜΜΕ.
Λεπτομέρειες Σεμιναρίου:

Ημερομηνία: 16 Απριλίου 2026
Ώρα: 11:00 – 12:30 (ώρα Κύπρου)
Τρόπος διεξαγωγής: Διαδικτυακά μέσω Zoom
Γλώσσα: Αγγλικά
Κόστος συμμετοχής: Δωρεάν

Για περισσότερες πληροφορίες και εγγραφή, μπορείτε να επισκεφθείτε τον ακόλουθο σύνδεσμο: https://www.eusmecentre.org.cn/events/jd-for-cross-border-e-commerce-to-china/
Το διασυνοριακό ηλεκτρονικό εμπόριο (CBEC) προσφέρει σημαντικές ευκαιρίες στις ευρωπαϊκές μικρομεσαίες επιχειρήσεις, επιτρέποντας ταχύτερη είσοδο στην κινεζική αγορά με χαμηλότερο κόστος, καθώς και πρόσβαση σε ευνοϊκότερους φορολογικούς συντελεστές. Επιπρόσθετα, δίνεται η δυνατότητα διάθεσης προϊόντων που υπό άλλες συνθήκες υπόκεινται σε αυστηρότερους περιορισμούς εισαγωγής.
Η εκδήλωση απευθύνεται σε όλες τις ενδιαφερόμενες ΜΜΕ από κράτη μέλη της Ευρωπαϊκής Ένωσης και χώρες που συμμετέχουν στο Πρόγραμμα Ενιαίας Αγοράς.
Κωνσταντίνος Χατζηπολυκάρπου | Λειτουργός Υπηρεσιών, Εμπορίου και Ψηφιοποίησης

Ερωτηματολόγιο από την Ευρωπαϊκή Επιτροπή για Επιχειρήσεις Αναθεώρηση των Ευρωπαϊκών Κανονισμών για την Ηλεκτρονική Τιμολόγηση (eInvoicing) στις Δημόσιες Συμβάσεις
2026-04-27 10:00 - 12:00
Το Κυπριακό Εμπορικό και Βιομηχανικό Επιμελητήριο, ως συντονιστής του Enterprise Europe Network Κύπρου, και σε συνέχεια της Δημόσιας Διαβούλευσης που κοινοποιήθηκε στα τέλη του 2025, επιθυμεί να σας ενημερώσει για συμπληρωματική έρευνα της Ευρωπαϊκής Επιτροπής που αφορά την αναθεώρηση των κανονισμών της ΕΕ (Οδηγία 2014/55/ΕΕ) για την ηλεκτρονική τιμολόγηση στις δημόσιες συμβάσεις.
Στόχος είναι η αξιολόγηση επιλογών πολιτικής που αποσκοπούν στη βελτίωση της διαλειτουργικότητας, στη μείωση του διοικητικού φόρτου και στην υποστήριξη της ψηφιοποίησης της τιμολόγησης σε ολόκληρη την ΕΕ.
Η ηλεκτρονική τιμολόγηση (eInvoicing) αναφέρεται σε τιμολόγια που εκδίδονται σε δομημένη, αναγνώσιμη από μηχανές μορφή, ώστε να μπορούν να υποβάλλονται σε αυτόματη επεξεργασία από λογιστικά και πληροφοριακά συστήματα. Η αποστολή τιμολογίου σε μορφή PDF μέσω ηλεκτρονικού ταχυδρομείου δεν θεωρείται ηλεκτρονική τιμολόγηση. Στο πλαίσιο της πρωτοβουλίας της ΕΕ «ΦΠΑ στην Ψηφιακή Εποχή» (VAT in the Digital Age – ViDA), η ηλεκτρονική τιμολόγηση αναμένεται να καταστεί η προεπιλεγμένη μέθοδος τιμολόγησης στην ΕΕ έως το 2030, με στόχο την απλούστευση της ψηφιακής υποβολής στοιχείων ΦΠΑ, μέσω της εξαγωγής των σχετικών δεδομένων αναφοράς από τα ηλεκτρονικά τιμολόγια και τη βελτίωση της αποδοτικότητας.
Η έρευνα (διαβούλευση) απευθύνεται σε όλους τους ενδιαφερόμενους φορείς (επιχειρήσεις, ΜμΕ, δημόσιες αρχές, πάροχους λύσεων ηλεκτρονικής τιμολόγησης, οργανισμούς και πολίτες) με στόχο τη συλλογή των απόψεων τους. Η συμμετοχή στη διαβούλευση είναι δυνατή μέσω της συμπλήρωσης του ερωτηματολογίου ΕΔΩ, μέχρι τις 30 Απριλίου 2026.
Ορισμένες από τις ερωτήσεις του παρόντος ερωτηματολογίου ενδέχεται να είναι σύνθετες και απευθύνονται κυρίως σε έμπειρες επιχειρήσεις. Ωστόσο, σας παρακαλούμε να απαντήσετε σε όσο το δυνατόν περισσότερες ερωτήσεις, με βάση τις πληροφορίες και την εμπειρία που διαθέτετε.
Η γνώμη σας είναι καθοριστικής σημασίας ώστε οι μελλοντικοί κανόνες να λειτουργούν αποτελεσματικά για τις επιχειρήσεις. Η πρακτική σας εμπειρία θα συμβάλει στην ανάπτυξη λύσεων και στην κατανόηση των επιπτώσεων που ενδέχεται να έχουν τα πιθανά μέτρα πολιτικής σε οργανισμούς όπως ο δικός σας.
Πέραν της έρευνας, διοργανώνεται διαδικτυακή εκδήλωση, «επαλήθευση της πραγματικότητας» (reality check), για να συγκεντρώσει απόψεις από τα ενδιαφερόμενα μέρη, και ιδίως από τις επιχειρήσεις, σχετικά με τον τρόπο εφαρμογής της ηλεκτρονικής τιμολόγησης σε ολόκληρη την ΕΕ. Η εκδήλωση θα πραγματοποιηθεί διαδικτυακά τη Δευτέρα 27 Απριλίου, από 10:00 έως 12:00 (CET).
Ο διάλογος με τους συμμετέχοντες θα καλύψει τυχόν αναδυόμενες ανάγκες και εμπόδια που ενδέχεται να αντιμετωπίζουν κατά τη χρήση εργαλείων ηλεκτρονικής τιμολόγησης, τη διασφάλιση της συμμόρφωσης και τις σχετικές επιπτώσεις στο κόστος. Τα ενδιαφερόμενα μέρη καλούνται επίσης να μοιραστούν καλές πρακτικές και να συζητήσουν πιθανές λύσεις για την αντιμετώπιση των προκλήσεων που έχουν εντοπιστεί.
Στόχος είναι να διασφαλιστεί ότι οποιαδήποτε προτεινόμενα μέτρα στο πλαίσιο της αναθεώρησης των κανόνων για την ηλεκτρονική τιμολόγηση (η οποία προγραμματίζεται για το Δ’ τρίμηνο του 2026) θα λαμβάνουν υπόψη τις ανάγκες των ενδιαφερόμενων μερών, επιδιώκοντας παράλληλα την εναρμόνιση, την απλούστευση και τη μείωση του διοικητικού φόρτου.
Για περισσότερες πληροφορίες και για εγγραφή στην εκδήλωση «reality check», παρακαλούμε επισκεφθείτε τη σελίδα της Ε.Ε.Reality check on the revision of eInvoicing Directive – Internal Market, Industry, Entrepreneurship and SMEs. Ο σύνδεσμος για τη συμμετοχή στη συνεδρία θα αποσταλεί στους εγγεγραμμένους συμμετέχοντες.

Σώτη Χρίστου Λειτουργός ΚΕΒΕ | Enterprise Europe Network Κύπρου | Τμήμα Υπηρεσιών, Εμπορίου και Ψηφιοποίησης | Τηλ. 22889769, s.christou@ccci.org.cy https://een.ec.europa.eu

Ενημερωτική Εκδήλωση για τις Νέες Προσκλήσεις ΙδΕΚ
2026-04-28 15:00 - 17:00
Το Ίδρυμα Έρευνας και Καινοτομίας (ΙδΕΚ) προχώρησε με τη δημοσίευση δύο νέων Προσκλήσεων Υποβολής Προτάσεων, στο πλαίσιο των Προγραμμάτων «Διερεύνηση Βιομηχανικής Εφαρμογής Τεχνολογίας / Τεχνογνωσίας (Proof of Concept)» και «Έρευνα στις Επιχειρήσεις (Research in Enterprises)».
Το πρόγραμμα Proof of Concept αφορά την προκαταρτική διερεύνηση των πιθανών βιομηχανικών εφαρμογών μιας τεχνολογίας ή τεχνογνωσίας, ενώ το πρόγραμμα Έρευνα στις Επιχειρήσεις εστιάζει στη δημιουργία νέων ή στην ουσιαστική βελτίωση προϊόντων, υπηρεσιών και μεθόδων παραγωγής από κυπριακές επιχειρήσεις.
Τα δύο προγράμματα στηρίζουν την ανάπτυξη καινοτόμων προϊόντων και υπηρεσιών και προωθούν την εμπορική αξιοποίηση ερευνητικών αποτελεσμάτων από οργανισμούς έρευνας, συμβάλλοντας ουσιαστικά στην ενίσχυση της συνεργασίας μεταξύ της ερευνητικής κοινότητας και του επιχειρηματικού κόσμου.
Στο πλαίσιο αυτό, το ΙδΕΚ παρουσιάζει επίσης το νέο εργαλείο MatchMe, το οποίο διευκολύνει την αναζήτηση συνεργατών και τη δημιουργία νέων συνεργασιών μεταξύ επιχειρήσεων και ερευνητικών οργανισμών.
Το ΚΕΒΕ, σε συνεργασία με το ΙδΕΚ, στα πλαίσια των δραστηριοτήτων του Enterprise Europe Network διοργανώνουν δωρεάν ενημερωτική εκδήλωση την Τρίτη 28 Απριλίου και ώρα 15:00 στο κτήριο του ΚΕΒΕ.
Οι ενδιαφερόμενοι μπορούν να δηλώσουν την συμμετοχή τους το αργότερο μέχρι την Παρασκευή 24 Απριλίου 2026 πατώντας εδώ.

Μιχάλης Κούλλουρος Λειτουργός
Τμήμα Βιομηχανικής Ανάπτυξης, Καινοτομίας και Περιβάλλοντος

Ενίσχυση της Ανθεκτικότητας και της Βιωσιμότητας των Επιχειρήσεων μέσω της Τηλεργασίας: Νομικό Πλαίσιο - Ασφάλεια & Υγεία - Ψηφιακά Εργαλεία
2026-04-30 09:00 - 12:00
Το ΚΕΒΕ, ως EEN OSH Ambassador, σε συνεργασία με το Τμήμα Επιθεώρησης Εργασίας (ΤΕΕ) και το Enterprise Europe Network Κύπρου, διοργανώνει ενημερωτική ημερίδα με θέμα την τηλεργασία στον ιδιωτικό τομέα, η οποία θα πραγματοποιηθεί στο ΚΕΒΕ.
Η εκδήλωση στοχεύει στην ενημέρωση και υποστήριξη των επιχειρήσεων αναφορικά με το υφιστάμενο θεσμικό πλαίσιο, τις υποχρεώσεις εργοδοτών και εργαζομένων, καθώς και τα διαθέσιμα ψηφιακά εργαλεία που διευκολύνουν την ασφαλή και αποτελεσματική εφαρμογή της τηλεργασίας.
Λεπτομέρειες εκδήλωσης:

Ημερομηνία: 30 Απριλίου 2026
Ώρα: 9:00 – 12:00
Χώρος: 1ος όροφος, ΚΕΒΕ
Γλώσσα: Ελληνικά

Στους συμμετέχοντες θα δοθεί πιστοποιητικό παρακολούθησης. Για εγγραφή πατήστε ΕΔΩ.
Για οποιεσδήποτε περαιτέρω πληροφορίες επικοινωνήστε μαζί μας στo τηλέφωνο 22889880 ή στα email eency@ccci.org.cy, a.alexi@ccci.org.cy.

Ανδρέας Αλέξη, Λειτουργός | Τμήματος Εργασιακών Σχέσεων | Κοινωνικής Πολιτικής & Ανάπτυξης Ανθρώπινου Δυναμικού.

Πρόγραμμα Εκδήλωσης

9:00 – 9:15
Προσέλευση & Εγγραφές

9:15 – 9:20
Χαιρετισμός
Ανδρέας Ανδρέου, Αναπληρωτής Γενικός Γραμματέας KEBE

9:20 – 9:30
Enterprise Europe Network Κύπρου
Aνδρέας Αλέξη, Λειτουργός Τμήματος Εργασιακών Σχέσεων, Κοινωνικής Πολιτικής & Ανάπτυξης Ανθρώπινου Δυναμικού ΚΕΒΕ

9:30 – 10:00
Το νομοθετικό πλαίσιο για την τηλεργασία στον ιδιωτικό τομέα
Ξένιος Μάμας, Ανώτερος Λειτουργός Εργασιακών Σχέσεων, Τμήμα Εργασιακών Σχέσεων, Υπουργείο Εργασίας και Κοινωνικών Ασφαλίσεων

10:00 – 10:30
Ασφάλεια και Υγεία κατά την Τηλεργασία
Υποχρεώσεις εργοδοτών και εργοδοτουμένων σε θέματα Ασφάλειας και Υγείας κατά την τηλεργασία
Δρ. Όλγα Νικολαΐδου, Λειτουργός Επιθεώρησης Εργασίας, Εκπρόσωπος Εθνικού Εστιακού Πόλου EU-OSHA,
Τμήμα Επιθεώρησης Εργασίας, Υπουργείο Εργασίας και Κοινωνικών Ασφαλίσεων

10:30 – 10:45
Διάλειμμα

10:45 – 11:15
Παρουσίαση του δωρεάν ψηφιακού εργαλείου αξιολόγησης κινδύνων
OiRA για την Τηλεργασία (Ιδιωτικός Τομέας)
Δρ. Όλγα Νικολαΐδου, Λειτουργός Επιθεώρησης Εργασίας, Εκπρόσωπος Εθνικού Εστιακού Πόλου EU-OSHA,
Τμήμα Επιθεώρησης Εργασίας, Υπουργείο Εργασίας και Κοινωνικών Ασφαλίσεων

11:15 – 12:00
Ενίσχυση της κυβερνοασφάλειας κατά την Τηλεργασία
Γιώργος Πράτσος, Σύμβουλος Τεχνητής Νοημοσύνης & Ψηφιακής Ασφάλειας

12:00 – 12:30
Συζήτηση – Ερωτήσεις & Απαντήσεις

ΠΡΟΣΚΛΗΣΗ - Cyprus Diaspora Forum 2026 Showcase Session: “Going Global: Entrepreneurs on Stage”
2026-05-06 - 2026-05-09
Θα θέλαμε να σας ενημερώσουμε ότι και φέτος, στο πλαίσιο του Cyprus Diaspora Forum 2026, το Κυπριακό Εμπορικό και Βιομηχανικό Επιμελητήριο (ΚΕΒΕ), σε συνεργασία με τα Τοπικά Επιμελητήρια και υπό την ιδιότητά του ως Συντονιστής του Enterprise Europe Network Κύπρου (EEN), διοργανώνει το Showcase Session, με στόχο τη στήριξη της εμπορικής διείσδυσης των κυπριακών επιχειρήσεων στην κυπριακή και διεθνή αγορά, καθώς και την ανάπτυξη στρατηγικών συνεργασιών.
Το Cyprus Diaspora Forum θα πραγματοποιηθεί στο ξενοδοχείο AMARA στη Λεμεσό, από 6 έως 9 Μαΐου 2026, ενώ το Showcase Session θα λάβει χώρα στις 7 Μαΐου 2026 (18:40 – 21:00).
Το Showcase θα φιλοξενήσει έξι (6) επιλεγμένες εταιρείες που δραστηριοποιούνται στην Κύπρο, παρουσιάζοντας καινοτόμα προϊόντα και τεχνολογικές λύσεις που έχουν αναπτυχθεί εγχώρια.
Η φιλοσοφία της εκδήλωσης εστιάζει αποκλειστικά στο προϊόν ή την τεχνολογική λύση και όχι στην εταιρεία συνολικά, με έμφαση:

στην καινοτομία
στα ανταγωνιστικά πλεονεκτήματα
στα οφέλη για την αγορά
στις δυνατότητες πρακτικής και εμπορικής αξιοποίησης.

Μέσα από το Showcase, οι συμμετέχοντες έχουν τη δυνατότητα να γνωρίσουν από κοντά καινοτόμες εγχώριες τεχνολογίες και προϊόντα και να εξετάσουν τρόπους αξιοποίησης ή επένδυσης που ενισχύουν την ανάπτυξη και την ανταγωνιστικότητά τους τόσο σε τοπικό όσο και σε διεθνές επίπεδο.
Ενδεικτικά, οι καινοτόμες τεχνολογίες και τα προϊόντα στοχεύουν στους ακόλουθους τομείς:

Κατασκευές, Ακίνητα και Ανάπτυξη (Real Estate & Development)
Ενέργεια και Βιομηχανική Αποανθρακοποίηση
Βιομηχανία, Μεταποίηση και Έξυπνη Βιομηχανία (Smart Industry)
Υγεία και Ψηφιακή Υγεία
Τεχνολογία Αθλητισμού και Βιομηχανία Απόδοσης
Κυκλική Οικονομία, Βιωσιμότητα και Υλικά
Κεφάλαια Επιχειρηματικού Κινδύνου (Venture Capital), Εταιρική Καινοτομία και Επενδύσεις
Διεθνείς στρατηγικοί συνεργάτες και φορείς εμπορικής αξιοποίησης

Πρόγραμμα:

Welcome Address: κ. Σταύρος Σταύρου, Πρόεδρος ΚΕΒΕ
Παρουσιάσεις 6 εταιρειών
Δεξίωση Δικτύωσης (Wine & Cheese) Την εκδήλωση θα συντονίσει η Yanna

Το ΚΕΒΕ προσκαλεί επιχειρηματίες, στελέχη εταιρειών, επενδυτές και ενδιαφερόμενους να παρακολουθήσουν το Showcase και να συμμετάσχουν ενεργά σε μια βραδιά αφιερωμένη στην καινοτομία, τη συνεργασία και την επιχειρηματική εξωστρέφεια.
Η παρουσία σας θα συμβάλει ουσιαστικά στην ενίσχυση της επιχειρηματικής δικτύωσης και στη δημιουργία νέων συνεργασιών μεταξύ κυπριακών επιχειρήσεων και της ευρύτερης επιχειρηματικής κοινότητας.
Η παρακολούθηση της εκδήλωσης προϋποθέτει εγγραφή ΕΔΩ. Την ημέρα πριν από την εκδήλωση θα σας αποσταλεί δωρεάν πάσο εισόδου, το οποίο είναι απαραίτητο για την πρόσβασή σας στην εκδήλωση.

Στάλω Δημοσθένους Διευθύντρια | Υπηρεσιών, Εμπορίου και Ψηφιοποίησης

Διαδικτυακό Σεμινάριο για επιχειρηματικές ευκαιρίες στην Ιαπωνία
2026-05-12 10:00 - 12:00
Θα θέλαμε να σας ενημερώσουμε ότι το EEN Ιαπωνίας, σε συνεργασία με την πόλη του Sapporo, διοργανώνουν διαδικτυακό σεμινάριο με θέμα “The Sapporo Model: A Compact City Powering a Sustainable Future”.
Το σεμινάριο απευθύνεται σε ευρωπαϊκές επιχειρήσεις, clusters και οργανισμούς υποστήριξης επιχειρήσεων, με στόχο την ανάδειξη επιχειρηματικών ευκαιριών στο Sapporo της Ιαπωνίας.
Η εκδήλωση θα παρουσιάσει το δυναμικό επιχειρηματικό περιβάλλον της πόλης, με έμφαση σε τομείς όπως:

Τεχνητή Νοημοσύνη / Πληροφορική (AI/IT)
Τρόφιμα & Αγροτεχνολογία
Βιομηχανία Ημιαγωγών
Πράσινη καινοτομία

Οι συμμετέχοντες θα έχουν την ευκαιρία να ενημερωθούν για τα συγκριτικά πλεονεκτήματα της περιοχής, το υποστηρικτικό οικοσύστημα και τις δυνατότητες συνεργασίας και εισόδου στην ιαπωνική αγορά.

Ημερομηνία: 12 Μαΐου 2026
Ώρα: 11:00 – 12:00
Πλατφόρμα: Zoom (δωρεάν συμμετοχή)
Προθεσμία εγγραφής: 10 Μαΐου 2026

Περισσότερες πληροφορίες, πρόγραμμα και εγγραφή ΕΔΩ.
Για οποιαδήποτε περαιτέρω πληροφορία ή απορίες, μη διστάσετε να επικοινωνήσετε μαζί μας στα τηλέφωνα 22889749/69/66 ή στο eency@ccci.org.cy

Σώτη Χρίστου Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Συντονίστρια Enterprise Europe Network Κύπρου

Διαδικτυακό Σεμινάριο: Ο Κανονισμός της ΕΕ για την Αποψίλωση των Δασών (EUDR): Πρακτικός Οδηγός για Επιχειρήσεις
2026-05-27 15:00 - 17:00
Το ΚΕΒΕ, ως συντονιστής του ΕΕΝ Κύπρου επιθυμεί να σας ενημερώσει για ένα διαδικτυακό σεμινάριο το οποίο διοργανώνεται στο πλαίσιο της σειράς διαδικτυακών σεμιναρίων “Embracing Global Markets”, η οποία υποστηρίζει ευρωπαϊκές ΜμΕ και νεοφυείς επιχειρήσεις στην καινοτομία και τη διεθνή επέκταση σε αγορές της Ασίας, της Αφρικής και της Αμερικής.
Η σειρά διοργανώνεται από εμπειρογνώμονες διαφόρων υπηρεσιών της Ευρωπαϊκής Επιτροπής και του Enterprise Europe Network, του μεγαλύτερου δικτύου επιχειρηματικής υποστήριξης παγκοσμίως. Θα πραγματοποιηθεί διαδικτυακά, στις 27 Μαΐου, 15:00 – 17:00 ώρα Κύπρου.
Σε ποιους απευθύνεται;
Το σεμινάριο απευθύνεται σε:

Μικρομεσαίες επιχειρήσεις (ΜμΕ)
Νεοφυείς επιχειρήσεις με στόχο τη διεθνή ανάπτυξη
Ευρωπαϊκά clusters και διαχειριστές clusters
Συμβούλους του Enterprise Europe Network
Οργανισμούς επιχειρηματικής υποστήριξης και ενδιαφερόμενους φορείς που δραστηριοποιούνται στη διεθνοποίηση επιχειρήσεων

Στόχοι του σεμιναρίου
Ο Κανονισμός της ΕΕ για την Αποψίλωση των Δασών (EUDR) αποτελεί ένα από τα σημαντικότερα ρυθμιστικά πλαίσια που επηρεάζουν τις παγκόσμιες αλυσίδες αξίας και το διεθνές εμπόριο.
Πέρα από τη συμμόρφωση με τις περιβαλλοντικές απαιτήσεις, ο κανονισμός επηρεάζει άμεσα:

τις στρατηγικές διεθνοποίησης,
τη διαχείριση εφοδιαστικής αλυσίδας,
τη διαχείριση κινδύνων,
καθώς και την ανθεκτικότητα και ανταγωνιστικότητα των επιχειρήσεων.

Το σεμινάριο στοχεύει:

Στην ενίσχυση της ενημέρωσης και κατανόησης των ΜμΕ σχετικά με τον EUDR και τη σημασία του για το διεθνές εμπόριο
Στην παρουσίαση των απαιτήσεων του κανονισμού και των επιχειρήσεων που επηρεάζονται
Στην παροχή πρακτικής καθοδήγησης για προετοιμασία και διαχείριση κινδύνων
Στην παρουσίαση προσεγγίσεων και επιπέδου ετοιμότητας από χώρες εκτός ΕΕ
Στην ανάδειξη του τρόπου με τον οποίο η έγκαιρη προετοιμασία μπορεί να ενισχύσει την ανταγωνιστικότητα και την πρόσβαση στις αγορές

Οι συμμετέχοντες θα έχουν επίσης τη δυνατότητα να υποβάλουν ερωτήσεις και να συμμετάσχουν σε ζωντανή συζήτηση με τους ειδικούς.
Πρόσθετες Πληροφορίες
Το σεμινάριο θα μεταδοθεί ζωντανά και θα υπάρχει δυνατότητα συμμετοχής μέσω Webex ΕΔΩ.
Σημειώνεται ότι τα διαδικτυακά σεμινάρια καταγράφονται και προωθούνται μέσω των μέσων κοινωνικής δικτύωσης. Όσοι συμμετέχοντες δεν επιθυμούν να εμφανίζονται στις καταγραφές, παρακαλούνται να απενεργοποιήσουν την κάμερα και το μικρόφωνό τους.
Μάθετε περισσότερα ΕΔΩ.
Για οποιεσδήποτε περαιτέρω πληροφορίες επικοινωνήστε μαζί μας στo τηλέφωνο 22889649 ή στο email eency@ccci.org.cy

Σώτη Χρίστου Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης | Συντονίστρια ΕΕΝ Κύπρου

Κύπρος, Ελλάδα και Τσεχία: Τριμερής συνεργασία για την ενίσχυση της καινοτομίας και της επιχειρηματικότητας
2026-06-08 - 2026-06-09
Νέες ευκαιρίες συνεργασίας για ΜμΕ και ερευνητικούς φορείς στο επίκεντρο εκδήλωσης στην Αθήνα

Το Enterprise Europe Network Hellas, το Enterprise Europe Network Cyprus και το Enterprise Europe Network Czechia διοργανώνουν την Διεθνή Εκδήλωση Δικτύωσης “Research and Innovation Matchmaking Event 2026” που θα πραγματοποιηθεί στις 8-9 Ιουνίου στο Κτήμα Συγγρού στο Μαρούσι Αττικής.
Η εκδήλωση συνδιοργανώνεται από βασικά μέλη του Enterprise Europe Network (EEN), μεταξύ των οποίων το Κυπριακό Εμπορικό και Βιομηχανικό Επιμελητήριο (ΚΕΒΕ), το Ευρωπαϊκό Γραφείο Κύπρου, το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ), το Δίκτυο ΠΡΑΞΗ, το Εμπορικό και Βιομηχανικό Επιμελητήριο Αθηνών (EBEA), το Επιμελητήριο Ιωαννίνων, το Επιμελητήριο Καβάλας, ο Σύνδεσμος Βιομηχανιών Θεσσαλίας και Στερεάς Ελλάδας (ΣΒΘΣΕ), ο Σύνδεσμος Επιχειρήσεων & Βιομηχανιών Πελοποννήσου & Δυτικής Ελλάδας (ΣΕΒΠΕ&ΔΕ), η Ανώνυμη Εταιρεία Βιομηχανικής Έρευνας, Τεχνολογίας Ανάπτυξης & Εργαστηριακών Δοκιμών, Πιστοποίησης & Ποιότητας (ΕΒΕΤΑΜ Α.Ε.) και ο συντονιστής του EEN Czechia, Czechinvest.
Η εκδήλωση φέρνει κοντά ακαδημαϊκούς, ερευνητές, καινοτόμους επιχειρηματίες και εκπροσώπους της βιομηχανίας από την Κύπρο, την Ελλάδα, την Τσεχία και άλλες χώρες, με στόχο την ενίσχυση της διασυνοριακής συνεργασίας, την ανάπτυξη στρατηγικών συνεργασιών και τη δημιουργία ανταγωνιστικών κοινοπραξιών για σημαντικά χρηματοδοτικά προγράμματα της Ευρωπαϊκής Ένωσης, όπως τα προγράμματα Ορίζοντας Ευρώπη, Digital Europe, CERV και Creative Europe.
Απευθύνεται σε πανεπιστήμια, ερευνητικά ιδρύματα, μικρομεσαίες επιχειρήσεις (ΜμΕ), νεοφυείς επιχειρήσεις και φορείς καινοτομίας και αποτελεί μια σημαντική ευκαιρία για την ανταλλαγή ιδεών, διερεύνησης συνεργειών και έναρξης ουσιαστικών συνεργασιών με αναπτυξιακό αποτύπωμα.
Το πρόγραμμα περιλαμβάνει κεντρικές ομιλίες, παρουσίαση success stories από τις συμμετέχουσες χώρες, εξειδικευμένα εργαστήρια για αποτελεσματική δικτύωση καθώς και πολλαπλούς κύκλους παρουσιάσεων (pitching) και δομημένων επιχειρηματικών συναντήσεων.
Οι συμμετέχοντες θα έχουν την ευκαιρία να επωφεληθούν από:

Συνεδρίες pitching για την παρουσίαση ιδεών έργων, τεχνογνωσίας και τεχνολογικών προτάσεων
Εξατομικευμένες επιχειρηματικές συναντήσεις (matchmaking) βάσει του προφίλ και των ενδιαφερόντων τους
Ευκαιρίες δικτύωσης που συνδέουν την έρευνα, τη βιομηχανία και το οικοσύστημα καινοτομίας
Στοχευμένες συζητήσεις για επερχόμενες προσκλήσεις χρηματοδότησης της ΕΕ και στρατηγικές προτεραιότητες

Η εκδήλωση επικεντρώνεται σε ένα ευρύ φάσμα θεματικών προτεραιοτήτων, μεταξύ των οποίων:

Γεωργία και Έδαφος
Ψηφιακή Υγεία
Τεχνητή Νοημοσύνη, Δεδομένα και Προηγμένες Ψηφιακές Τεχνολογίες
New European Bauhaus Facility
Καθαρή Ενέργεια, Αποθήκευση Ενέργειας και Κλιματική Ουδετερότητα
Έξυπνες Πόλεις, Βιώσιμη Κινητικότητα και Δομημένο Περιβάλλον
Διεύρυνση της Συμμετοχής και Διάχυση της Αριστείας (WIDERA)

Πρόσκληση Συμμετοχής
Οι οργανισμοί που ενδιαφέρονται να συμμετάσχουν καλούνται να υποβάλουν την αίτησή τους έως τις 29 Μαΐου 2026, επιλέγοντας μία ή περισσότερες θεματικές περιοχές.
Παράλληλα, υπάρχει η δυνατότητα συμμετέχοντες να διεκδικήσουν θέση στις συνεδρίες pitching. Οι επιλεγμένοι συμμετέχοντες θα παρουσιάσουν ιδέες έργων, τεχνογνωσία ή αιτήματα συνεργασίας σχετικά με τις θεματικές της εκδήλωσης και τις χρηματοδοτικές προτεραιότητες της ΕΕ.

Μάθετε περισσότερα:

Εγγραφή στην εκδήλωση EEN R&I Matchmaking Event 2026

Σχετικά με τους διοργανωτές
Το Enterprise Europe Network Hellas, το Enterprise Europe Network Cyprus και το Enterprise Europe Network Czechia υποστηρίζουν ενεργά τη διεθνή συνεργασία, την καινοτομία και την πρόσβαση σε ευρωπαϊκές χρηματοδοτικές ευκαιρίες για την ερευνητική και επιχειρηματική κοινότητα.

GITEX AI EUROPE 2026
2026-06-30 - 2026-07-03
Η κορυφαία παγκόσμια εκδήλωση δικτύωσης στον τομέα της τεχνολογίας και των startup!
Θα θέλαμε να σας ενημερώσουμε ότι το Enterprise Europe Network Βερολίνου- Βρανδεμβούργου διοργανώνει την εκδήλωση επιχειρηματικών συναντήσεων (Β2Β)
«Matchmaking @GITEX AI EUROPE» στα πλαίσια της διεθνούς έκθεσης GITEX EUROPE.
Η εκδήλωση συγκεντρώνει εταιρείες, αγοραστές και προμηθευτές, από μεγάλο αριθμό ευρωπαϊκών χωρών. Αποτελεί μια μοναδική ευκαιρία για την επέκταση του επιχειρηματικού σας δικτύου και την έναρξη στρατηγικών συνεργειών. Ο τρόπος οργάνωσης των επιχειρηματικών συναντήσεων είναι αποδοτικός τόσο ως προς τον χρόνο όσο και το κόστος, ενισχύοντας τη διασύνδεση και την ουσιαστική ανταλλαγή ευκαιριών μεταξύ των συμμετεχόντων.
Οι συναντήσεις θα έχουν διάρκεια 20 λεπτών η καθεμία και θα πραγματοποιούνται είτε δια ζώσης στο Messe Berlin (30 Ιουνίου – 1 Ιουλίου 2026) είτε διαδικτυακά (2 – 3 Ιουλίου 2026). Όλες οι συναντήσεις θα προγραμματίζονται εκ των προτέρων μέσω ειδικής πλατφόρμας.
Η συμμετοχή (δια ζώσης ή διαδικτυακή) στο Matchmaking @GITEX AI EUROPE, που διοργανώνει το Enterprise Europe Network Βερολίνου–Βρανδεμβούργου, είναι δωρεάν.
Για τις δια ζώσης συναντήσεις απαιτείται η κατοχή έγκυρου εισιτηρίου για την είσοδο στην Έκθεση. Ωστόσο, παρέχεται η δυνατότητα απόκτησης δωρεάν ημερήσιου πάσου εισόδου, εφόσον έχετε τουλάχιστον τρεις επιβεβαιωμένες επιτόπιες συναντήσεις στο Matchmaking. Ο e‑κωδικός θα αποσταλεί λίγες ημέρες πριν από την εκδήλωση, κατόπιν αιτήματος.
Λεπτομέρειες της εκδήλωσης

Τοποθεσία: INVESTORS LOUNGE Hall 2 @Messe Berlin
Ημερομηνία Δια Ζώσης συναντήσεων: 30 Ιουνίου –1 Ιουλίου, 2026
Ημερομηνία Διαδυκτιακών συναντήσεων: 2 – 3 Ιουλίου, 2026
Προθεσμία εγγραφής: 3 Ιουλίου, 2026

Γιατί να συμμετάσχετε;

Ως αγοραστής – Βρείτε εξειδικευμένους προμηθευτές μέσω αποτελεσματικών one- to-one συναντήσεων.
Ως διευθυντής αγοράς/πωλήσεων – Εντοπίστε νέους πελάτες.
Ως υπεύθυνος ανάπτυξης προϊόντων – Βρείτε συνεργάτες για να συζητήσετε νέες τεχνολογίες και καινοτόμες λύσεις.

Πώς μπορείτε να επωφεληθείτε από αυτή την εκδήλωση;

Δημοσιεύστε και παρουσιάστε τα προϊόντα, τις υπηρεσίες, τα έργα ή τις επιχειρηματικές σας ανάγκες στους συμμετέχοντες της εκδήλωσης.
Οργανώστε και προγραμματίστε προκαθορισμένες συναντήσεις με πολλά υποσχόμενους συνεργάτες στην εκδήλωση.
Δημιουργήστε νέες επαφές και επεκτείνετε το δίκτυό σας με αποδοτικό χρόνο και κόστος.
Εξασφαλίστε περισσότερη ορατότητα και παρουσία στην εκδήλωση για να ξεχωρίσετε από τους ανταγωνιστές σας

Για περισσότερες πληροφορίες και εγγραφή, πατήστε ΕΔΩ.
Για οποιαδήποτε απορία, παρακαλούμε όπως επικοινωνήσετε μαζί μας στο 22889749/66/69 η μέσω ηλεκτρονικού ταχυδρομείου στο eency@ccci.org.cy .
Χριστίνα Παναγίδη Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Enterprise Europe Network Cyprus

Διαδικτυακή Εκδήλωση "EU–India AI & Digital Innovation Access Platform" - 4 Σεπτεμβρίου 2026
2026-09-04 10:30 - 12:30
Το ΚΕΒΕ, ως Συντονιστής του Enterprise Europe Network (EEN) Cyprus, επιθυμεί να σας ενημερώσει για τη διαδικτυακή εκδήλωση παρουσίασης της EU–India AI & Digital Innovation Access Platform, η οποία διοργανώνεται στο πλαίσιο του Δικτύου Enterprise Europe Network και της συνεργασίας του με το EEN India – Global Business Inroads (GBI).
Η εκδήλωση θα πραγματοποιηθεί διαδικτυακά στις 4 Σεπτεμβρίου 2026, από τις 10:30 π.μ. έως τις 12:30 μ.μ. (CET).
Η πρωτοβουλία στοχεύει στην ενίσχυση της συνεργασίας μεταξύ ευρωπαϊκών επιχειρήσεων, παρόχων τεχνολογίας, ερευνητικών οργανισμών και του αναπτυσσόμενου οικοσυστήματος τεχνητής νοημοσύνης και ψηφιακής καινοτομίας της Ινδίας. Παράλληλα, επιδιώκει να διευκολύνει την ανάπτυξη συνεργασιών, τη συν-ανάπτυξη τεχνολογιών, την πρόσβαση στην αγορά και τη δημιουργία μακροπρόθεσμων εταιρικών σχέσεων μεταξύ ευρωπαϊκών και ινδικών οργανισμών.
Κατά τη διάρκεια του webinar, οι συμμετέχοντες θα έχουν την ευκαιρία να ενημερωθούν για:

το οικοσύστημα τεχνητής νοημοσύνης και ψηφιακής καινοτομίας της Ινδίας,
τις δυνατότητες συνεργασίας με ινδικούς οργανισμούς και επιχειρήσεις,
τις ευκαιρίες για συν-ανάπτυξη τεχνολογιών και εμπορική αξιοποίηση καινοτόμων λύσεων,
τους διαθέσιμους μηχανισμούς υποστήριξης για ευρωπαϊκές ΜΜΕ που ενδιαφέρονται να δραστηριοποιηθούν ή να αναπτύξουν συνεργασίες στην Ινδία.

Στο πλαίσιο της πρωτοβουλίας, θα προσφερθούν επίσης δυνατότητες δικτύωσης και διμερών συναντήσεων (1-to-1 meetings) με την ομάδα του EEN India – GBI για επιχειρήσεις που ενδιαφέρονται να διερευνήσουν περαιτέρω επιχειρηματικές ή τεχνολογικές συνεργασίες.
Περισσότερες πληροφορίες για την πρωτοβουλία, το πρόγραμμα της εκδήλωσης και τις δυνατότητες συνεργασίας που προσφέρονται περιλαμβάνονται στο επισυναπτόμενο ενημερωτικό σημείωμα.
Οι ενδιαφερόμενοι μπορούν να εγγραφούν μέσω του ακόλουθου συνδέσμου: Εγγραφή στην εκδήλωση.
Για τυχόν απορίες, μη διστάσετε να επικοινωνήσετε μαζί μας στα τηλέφωνα 22889749/69/66 ή στο eency@ccci.org.cy

Χριστίνα Παναγίδη Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Enterprise Europe Network Cyprus | Τηλ. 22889766, c.panayides@ccci.org.cy

Ευρωπαϊκή Σύνοδος Επιχειρηματικών Αγγέλων 2026 (EAIS 2026)
2026-10-14 - 2026-10-15
Το ΚΕΒΕ, ως Συντονιστής του Δικτύου Enterprise Europe Network Κύπρου (EEN) επιθυμεί να ενημερώσει τις ενδιαφερόμενες νεοφυείς επιχειρήσεις ότι στις 14 και 15 Οκτωβρίου 2026 θα πραγματοποιηθεί στο Λουξεμβούργο, η εκδήλωση European Angel Investment Summit 2026 (EAIS 2026), στο πλαίσιο της εκδήλωσης Luxembourg Venture Days.
Η Σύνοδος διοργανώνεται και φέτος από το Ευρωπαϊκό Δίκτυο Επιχειρηματικών Αγγέλων, σε συνεργασία με το Enterprise Europe Network, την Ευρωπαϊκή Επιτροπή και το InvestEU Portal.
Η Σύνοδος προσφέρει μια εξαιρετική ευκαιρία σε καινοτόμες νεοφυείς επιχειρήσεις που αναζητούν επενδυτική χρηματοδότηση και δυνατότητες επιτάχυνσης της ανάπτυξής τους, να παρουσιάσουν την επιχειρηματική τους πρόταση απευθείας σε κορυφαίους επιχειρηματικούς αγγέλους και επενδυτές αρχικών σταδίων από ολόκληρη την Ευρώπη.
Οι αιτήσεις συμμετοχής για το EAIS26 έχουν ήδη ανοίξει και οι ενδιαφερόμενες επιχειρήσεις καλούνται να υποβάλουν την αίτησή τους το αργότερο μέχρι τις 31 Αυγούστου 2026.
Δηλώστε Συμμετοχή ΕΔΩ.
Οι ενδιαφερόμενοι καλούνται να μελετήσουν προσεκτικά τις οδηγίες υποβολής αίτησης, να ολοκληρώσουν και τα έξι (6) βήματα της διαδικασίας και να υποβάλουν την αίτησή τους μέχρι την καταληκτική ημερομηνία. Παρακαλώ βρείτε τις οδηγίες υποβολής εδώ.
Ποιοι μπορούν να υποβάλουν αίτηση;

Νεοφυείς επιχειρήσεις αρχικού σταδίου που δραστηριοποιούνται στους τομείς DefenceTech, SportsTech, DeepTech και Life Sciences.
Νεοφυείς επιχειρήσεις που βρίσκονται σε ενεργό στάδιο άντλησης χρηματοδότησης ύψους μεταξύ €150.000 και €2 εκατ.
Νεοφυείς επιχειρήσεις που εδρεύουν ή δραστηριοποιούνται σε οποιοδήποτε κράτος μέλος της Ευρωπαϊκής Ένωσης.

Οι επιχειρήσεις που θα επιλεγούν θα έχουν τη δυνατότητα να επωφεληθούν από:

Ζωντανή παρουσίαση (live pitch) ενώπιον επενδυτών που αναζητούν ενεργά επενδυτικές ευκαιρίες σε επιχειρήσεις αρχικού σταδίου.
Προκαθορισμένες κατ’ ιδίαν συναντήσεις (1:1 meetings) με επενδυτές, με στόχο την ουσιαστική δικτύωση και τη διερεύνηση επενδυτικών συνεργασιών.
Αυξημένη προβολή και αναγνωρισιμότητα στο κοινό της Ευρωπαϊκής Συνόδου Επιχειρηματικών Αγγέλων (EAIS) και των Luxembourg Venture Days.

Οι ενδιαφερόμενες νεοφυείς επιχειρήσεις προτρέπονται να αξιοποιήσουν αυτή τη σημαντική ευκαιρία για να παρουσιάσουν την επιχειρηματική τους δραστηριότητα, να έρθουν σε επαφή με κορυφαίους Ευρωπαίους επενδυτές και να ενισχύσουν τις προοπτικές ανάπτυξης και χρηματοδότησής τους.

Χριστίνα Παναγίδη Λειτουργός ΚΕΒΕ | Τμήμα Υπηρεσιών, Εμπορίου και Ψηφιοποίησης Enterprise Europe Network Cyprus | Τηλ. 22889766, c.panayides@ccci.org.cy
